
TAWATA na 2023 cu Minister Dangui Oduber a anuncia 
e proyecto di “beautification of Eagle Beach”, cual awendia 
ta den su fase final. E proyecto aki ta di embeyece henter 
e strip di Eagle Beach den cuadro di e mehoracion di nos 
producto Aruba y lo percura pa uniforma e paisahe cu flornan 
y piedranan blanco, pone mas bari di sushi pa henter e strip. 


Asina lo logra p’e strip por keda mas organisa y miho struc- 
tura, tambe pa tin un miho maneho di desperdicio den e 
area aki. En total lo ta un experiencia mas agradabel pa nos 
bishitantenan y nos localnan. 
Eagle Beach su strip ta wordo embeyece di rotonde di 
Amsterdam Manor te cu e rotonde di Alhambra. Actualmente 
ta den e fase 4 y 5 cual t’e ultimo parti banda di Costa Linda. 


Un colaboracion entre Tourism Product Enhancement Fund 
(TPEF), Aruba Tourism Authority (ATA), DOW y conhunta- 
mente cu tur e general managernan di e propiedadnan 
hotelero cu a percura pa hunto, nan compromete pa haci 
mantencion necesario den futuro. Minister ta kere den 
public-private partnership, unda nos tur ta traha hunto pa 
eleva e producto Aruba. 
Finalmente Minister Dangui Oduber ta sumamente contento 
cu e colaboracion y cooperacion di tur “partnernan” cu ta 
haciendo e proyecto aki bira un realidad y pa sigui eleva e 
producto Aruba. 


E proyecto ta avansando y manera cu esaki ta cla lo mira un 
cambio den e area aki pa uno mas bunita y miho organisa. 


Progreso di embeyecemento di e 
Eagle Beach Strip fase 4 & 5 avansando 

DIALUNA ultimo, autoridad hudi- 
cial na Francia, a dicidi cu lo activa un 
biaha mas, un tipo di “toque de queda” 
pa menor di edad y cu esaki lo ta na 
vigor entre 11’or di anochi te cu 6’or di 
e siguiente mainta. 


Esaki ta nifica cu ningun mucha of 
hoben bou di 13 aña ta wordo permiti 
pa cana riba caya for di 11’or di anochi 
te cu e siguiente mainta 6’or y esunnan 
cu polis detene violando e ley aki, lo 
keda deteni y ta ricibi un multa di 750 
euro cu na florin ta n total di 1650 
florin cu tin cu wordo paga pa e mucha 
of hoben por wordo laga liber. 


No ta un ley nobo ya cu na aña 2009 ya 
caba esaki a wordo introduci y impone 
den e ciudad di Nice pero awo ta mustra 
cu varios otro ciudad den e pais aki, lo a 
bay na aplica e ley aki ya cu e situacion 
na hopi ciudad Frances, ta birando dia 
pa dia mas problematico cu participa- 
cion di hopi “mucha” envolvi den activ- 
idad violento mayoria menor di edad. 


Durante di e periodo di toque de queda, 
polis lo vigila y controla e cayanan 
di e ciudad y lo atende e hoben- y e 
muchanan cu ta canando riba caya e 
ora laat di anochi ey y esunnan cu ta 
menor di edad, lo keda deteni. 


Alcalde di e ciudad di Nice a menciona 
algo hopi importante cu tambe den 
futuro mester bira un aspecto cu auto- 
ridad hudicial di Aruba, hunto cu e 
Parlamentarionan, pa introduci un ley 
igual pa asina trata di controla un situ- 
acion cu ta bayendo for di man aki na 
Aruba tambe. 


Segun 
Alcalde 
Christian 
Estrosi, 
mayor di e muchanan aki tambe tin cu 
wordo poni responsabel mustrando 


lo siguiente: “Ta nan responsabilidad 
directo cu nan yiu menor di edad ta 
canando riba caya laat den anochi. Lo 
mi haci un apelacion riba husticia pa 
duna e mayornan concerni un adver- 
tencia den e prome detencion di nan 
yiunan y si bolbe haya e muchanan 
aki riba caya, lo bay over na forsa e 
mayornan aki pa atende un tipo di stage 
con e mayornan tin cu atende cu nan 
yiunan y si ta necesario, mester impone 
sancion of multa riba esakinan.” 


ARUBA 
Na Aruba tin un situacion cu tin hopi 
hende den comunidad preocupa ya cu 
den e sector hotelero, lo bay tin nece- 
sidad di miles di hende pa bin traha y 
ta anticipa cu lo tin cu importante hopi 
trahado di e paisnan den region. 


Sinembargo 
mientras 
cu 
e 
Parlamentarionan ta mas enfoca na 
concentra nan mes loke kico nan 
rivalnan politico ta haci of no haci, no 
ta mira cu ta trahando riba iniciativa di 
ley pa atende cu e ola di migrante cu 
lo bay apela pa haya estadia perman- 
ente y pa traha den e sector hotelero y 


e otro sectornan. 


Mester bin cu ley pa evita cu lo bay 
haya un situacion similar cu e otro 
ciudadnan grandi na Europa y e otro 
paisnan, caminda e mayornan tampoco 
tin control riba comportacion malo di 
nan yiunan. 


Un punto cu a yega di bin dilanti den 
pasado, ta caminda lo tin mara un 
permiso di trabou y estadia na compor- 
tacion di nan yiunan, ya cu si pa algun 
tempo caba, tin hopi mucha y hoben di 
famianan cu a bin bira y traha aki na 
Aruba, meti den e mundo criminal. 
Mas 
cu 
claro 
tambe 
tin 
hoben 
Arubiano pero mester condiciona e 
dos permisonan na un tipo di respon- 
sabilidad concreto pa e hendenan aki 
controla y supervisa nan yiunan na tur 
momento. 


Dado caso cu esaki no wordo haci 
mester tin un clausula caminda lo por 
anula ambos permiso ya cu no por sigui 
ta asina cu ta comunidad tin cu carga 
consecuencianan grandi di e falta di 
responsabilidad aki!! 


Ley pa responsabilisa migrante 
pa nan yiunan ta necesario 

A tuma nota den medianan social cu 
tur ambtenaar y gelijkgestelden lo bay 
haya un indexering den dos tasa, uno 
na juli di 6% y pa 1 januari 2025 di 
5.7%. Como gremio comercial repre- 
sentando companianan priva y semi- 
gubernamental, nos di Aruba Trade 
and Industry Association (ATIA) tin 
algun pregunta over di kico nos como 
pagado di impuesto lo haya a cambio 
di e indexering. No mester compronde 
robes, nos ta pro cu tur empleado na 
Aruba merece nan debido salario, pero 
mester tambe bin a cambio di “perfor- 
mance”, aumento di productividad. 
Den e acuerdo no tin nada cu Gobierno, 
como representante di pueblo, ta pone 
a cambio di un indexering. 


Preguntanan cu nos tin ta e indexering 
lo sigura cu servicio na tur departa- 
mento lo mehora? Departamentonan 
lo bira mas accesibel pa comercio y 
pueblo en general? Con leu Gobierno ta 
cu e planificacion y implementacion di 
eGovernment? Tin un plan pa reeduca 
trahadonan publico pa integra den un 
eGovernment cu lo tin data centralisa, 
y lo cambia e empleadonan pa bira 
mas servicial y no solamente ingresa y 
procesa data? 


Con a para cu e “Landsbesluit pres- 
tatiebeoordeling overheidspersoneel” 
cu a wordo aproba pa Parlamento 22 
december 2022, unda cu Departamento 
di Recurso Humano (DRH) lo mester 
a implementa un “prestatie manage- 
ment systeem” pa cumpli acuerdonan 
di Landspakket? Un sistema asina lo 
ta algo positivo paso empleadonan 


publico lo por crece mas lihe enbes di 
djis warda un crecemento anual. 


Con a para cu e reduccion di gasto 
di gobierno, cu tambe ta parti di e 
Landspakket. Den pasado a papia di 
baha e gasto nan di interes di pais 
Aruba, pero den 2024 unda mundi- 
almente interes a subi, un strategia 
asina no ta mes un factibel manera 
na 2020/2021. Con a para cu e cuen- 
tanan anual (“jaarrekening”) di 2019, 
2020, 2021, 2022, y 2023 di Gobierno, 
cu a wordo priminti cu lo keda cla mas 
lihe posibel? Lo a sigui un plan struc- 
tura pa caba y publica e cuentanan 


anual menciona akiriba, pero te dia di 
awe, ni un a keda cla. Cuenta anual no 
ta solamente un derecho di nos como 
ciudadano di Aruba pa haya sa unda 
nos placa ta wordo gasta/inverti, pero 
tambe un responsabilidad di Gobierno 
pa transparencia di maneho. 


Pues esaki ta algun di e preguntanan cu 
nos tin como sector priva na Gobierno 
y sindicato, paso nos ta contento cu 
a haya un indexering cu tawata “long 
overdue” pero a cambio pueblo di Aruba 
merece por lo menos miho servicio di 
nos departamentonan y transparencia 
di nos Gobierno y Mandatarionan. 


ATIA 


Indexering di 11.7% - Kico pueblo lo haya a cambio? 

DI TODO UN POCO PA 
REFLEXIONA 


TE ainda ningun hende sa kende lo bira sucesor di Joost 
Meijs, CEO di Aeropuerto nombra pa Grupo di Schiphol. Dia 
cu a nombra Joost Meijs, un di e condicionnan di Gobierno di 
Aruba tabata cu mester nombra un counterpartner Arubiano, 
p’e Aeropuerto por haya un yiu di tera na cabes. 


Joost Meijs a anuncia su retiro y te ainda no tin mencion, 
kende lo bira su reemplasante. Hopi ta kere cu e lo ta Jurgen 
Benschop, kende ta COO di Aeropuerto. 


PERO awor nos ta tende nomber di e actual CEO di Aruba 
Ports Autorithy, Marc Figaroa. Sucesor di Marc Figaroa lo 
bira un di e campañadonan di Minister Dangui Oduber. Aki 
por conclui cu ta nombra pa nombra y yuda campañadonan, 
pero no ta busca ‘the best man on the right place’. 


TIN biahe bo ta puntra bo mes, si nos gobernantenan tin 
Aruba cabes abao. Poco dia pasa Minister Geofrey Wever a 
biahe pa Hulanda pa atende un simposio cu e meta pa atrae 
inversionista Hulandes. Masha bunita, pero sin a Aruba mes 
no tin suficiente trahado disponibel, con e inversionistanan 
Hulandes si lo haya nan hendenan pa traha aki? 


KvK a laga sa algun dia pasa, cu Aruba mester di por lo 
menos 10 mil trahado pa Horeca y construccion so. Lo sigui 
“importa” trahado? Tin suficiente cas pa nan? Tin suficiente 
scol p’e yiunan? Y asina nos por sigui cu nos preguntanan. 


NO awe, pero for di basta aña caba a papia pa studia e 
“carry capacity” di Aruba. Tin rapportnan traha, saca nan 
for di lachi, y cuminsa ehecuta, ya cu 12.05or a bati caba. 
For di 1986 p’awor, tur Gobierno na turno a peca cu esaki. 


LOKE a yama atencion den e “Ban Topa” cu Arubahuis a 
organisa cu studiantenan Arubano, pa nan delibera cu 
Ministernan presente (Xiomara Maduro y Glenbert Croes, 
un di e remarkenan cu a hala atencion tabata e maneho di 
Friends & Family. Gobierno actual ta nombra un cantidad di 
su hendenan cu ta pertenece n’e politica di Friends & Family, 


sin cu nan tin preparacion alguno. Como tal no tin vacatura 
p’esnan cu ta studia un Carrera y kier bolbe pa yuda nan 
pais. Hopi studiante ta prefera di keda Hulanda, enbes di 
bolbe nan pais. 


MIENTRAS cu ta bisa cu mester tanto hende pa traha na 
Aruba, ata Minister di Trabao, Glenbert Croes ta bin declara 
cu desempleo a registra un record di 4%. Ken ta gaña ken 
awor? 


MINISTER di Turismo, Danqui Oduber a bin anuncia cu 
plan di maneho nobo pa turismo, e.o. construccion di mas 
hotel. Pa nos e no ta un maneho nobo, pero cu el a saca un 
di tanto rapportnan for di den lachi. 


Ta parce cu e idea ta cu no ta sacrifica nada, pro tur cos ta 
keda core y mester keda crece, basta e ta dentro di e para- 
metro di sostenibilidad. E ora e pregunta: No por construi 
hotel mas di 500 camber, pero si por construi 5 boutique 
hotel di 100 camber cada uno? 


E hotel na Seroe Colorado ta uno di 900 camber, di acuerdo 
cu permiso ya otorga. Kier men no por bin mas (boutique) 
hotel na Seroe Colorado y/of bisindario? 


TA for di ki dia Caft ta dicidi pa Gobierno di Aruba? Nan por 
duna conseho na Gobierno, cu no necesariamente mester 
wordo ehecuta, pa Awor Prome Minister Evelyn Wever Croes 
bin declara cu Caft a pone su Gobierno bao di presion pa 
kita 16 miyon florin cu tabata presupuesta pa haci traba- 
onan necesario n’e RWZI. 


P’esey a tuma decision pa privatisa tur e RWZI-nan rond 
Aruba. Esaki lo pasa e ora ey pa Utilities Aruba N.V., cu 
tin otro tarea pa haci, esta maneha WEB Aruba N.V. y N.V. 
Elmar, pero maneha un RWZI no ta su core business. Aruba 
di berdad riba para riba su cabes. 


>> 

DIA 1 di juli awor, Gobierno a logra convence e sindica- 
tonan, cu un compensacion di 11.6%, pa recompensa e 
perdida di cumpra. Nada contra, pero e perdida di cumpra 
aki ta valido solamente p’e empleado publico? Y e pension- 
adonan awor? Nan no tin mesun derecho? Esaki no por. Ta 
henter pueblo ta sufri perdida di cumpra. Di berdad hende ta 
central p’e Gobierno aki? 


POCO dia pasa Jan Ebbing, e prome director di TNO di 
Aruba, tabata di bishita y a participa n’e prome simposio, 
Cooperacion Strategico Aruba-Hulanda 2.0. A 
ki e.o. Ebbing a duna di conoce si Gabinete EWC a sigui cu 
ehecucionnan di proyectonan cu TNO a laga atras, hopi di 
e problemanan di awe, manera Bubali Plas, Dump y mucho 
mas, ta mas avansa pa yega na solucion y no manera awor, 
cu te ainda no tin solucion p’e tantisimo problemanan cu tin. 


GREGORIO Wolff, ex dirigente di SEPPA, den su mensahe 
a mustra cu situacion ta malo p’e clase trahado na Aruba, 


debi cu sindicalismo ta na werki. Representacion sindical ta 
masha malo y e lidernan cu tin, tin mentalidad dictatorial. 
Minister di Trabao, Glenbert Croes y tur otro prome cu ne, 
no tin un maneho drechi pe clase trahado. Glenbert Croes ta 
pensa mas bien riba capitalismo. 


A priminti cu lo bin cu ARBO-wet, te awe nada. Kico a para 
di idealnan pa ta “baas den mesun cas”? Nan a ser benta 
afo? Turismo ta haci ganashi barbaro, pero no tin un balans 
social, pero mas bien problema, cu pueblo tin cu paga pe. 
Entrada di Turismo mester coopera mas cu e pais, cu t’asina 
generoso cu nan. 


COMPARA cu otro paisnan rond di nos mes, Clase Trahado 
y Sindicalismo no tin celebracion/march na Aruba. Ni fiesta 
tin, pero solamente tin un dia liber y nada mas. 


MENSAHE pa Dia di Trabao cu tabata ayera: “Ningun trabao 
ta malo, malo ta cu tin cu traha” 

TABATA alrededor di 8:30 diasabra anochi riba Dia di Rey 
cu bisiña a nota cu algo straño ta pasando den nan bario. Un 
cantidad di auto a cuminsa aglomera canto di e caminda riba 
Bucutiweg cu ta un caminda sin continuidad, pues e ta limita na 
mas direccion pasobra cu e ta caba n’e cura di Aeropuerto. 


Bisiñanan no tabata tin un idea di kico tabata pasando y a 
cuminsa puntra otro ken sa di algo cu por tin den nan bario cu 
normalmente ta hopi trankil. Pero despues di un rato e cantidad 
di auto a bira asina hopi cu nan casnan a keda blokia. 


A dicidi e ora ey di yama polis pa averigua kico ta pasando. 
Nan a wordo informa cu tin un concierto ta tumando luga n’e 
Bar-Restaurant Varadero. Nan a informa polisnan kico tabata 
pasando, cu cantidad di autonan di esnan cu a bin p’e concierto 
tabata asina hopi cu nan no por a keda para solamente canto 
di caminda pero a bay over na cera e entrada y salida dilanti e 
casnan y hasta parkeer riba caminda. 


E famianan n’e momento ey a bira mas nervioso cu si algo 
por pasa na nan cas, sea un hende bira malo, candela of un 
otro emergencia con ayudo lo por yega si henter e caminda ta 
blokia pa esnan cu parkeer y cana bay alrededor di 100 meter 
di distancia pa acudi n’e concierto. Un bisiña conta cu den mas 
di 3 decada cu e ta biba den bario nunca nan a presencia algo 
asina, nan a keda isola den nan cas, e zonido di e musica tambe 
a percura pa causa molester ya cu e casnan ta traha riba klip, e 
vibracion di zonido ta drenta den e suelo di klip y zona bao y den 
e casnan tambe. 


Tabata tin bisiña cu no tabata na nan cas ora cu a aglomeracion 
di autonan a cuminsa,  pues ora cu nan a yega den nan bario 
alrededor di 10or no por a yega y para dilanti di nan cas. E habi- 
tantenan ta puntra nan mes, di tanto sitio cu tin pa organisa 
concierto y fiesta na Aruba, con por ta cu a bay duna permiso pa 
organisa un evento asina na un sitio y area cu no ta adecuado. 


E habitantenan aki ta biba riba un caya cu ya ta limita na direc- 
cion, tras di nan cas ta cura di aeropuerto tin y dilanti nan ta 
lama, e unico salida cu nan tin ta un caya di un direccion y esaki a 
keda blokia p’e cantidad di autonan canto di caminda dilanti nan 
cas y hasta riba caminda. Pa su mañan mainta a haya boternan 
di bebida benta dilanti nan cas y den cura, a orina riba cura di 
nan cas, masha vies mes. Bisiñanan rabia a laga sa cu nan ta 
bay protesta e echo aki. 


Diasabra anochi Dia di Rey 


Multitud di publico y autonan a blokia 
cas di bisiñanan riba Bucutiweg  

“Na ENNIA nos ta duna cliente e esco- 
gencia for di diferente seguro di cas,” 
asina Samir Zambrano, Sales Manager 
di ENNIA Aruba a bisa. “Hopi hende, 
hopi opcion! Bo ta scoge, en realidad, 
pa e seguro cu miho ta pas pa bo.” 


ENNIA ta ofrece tres diferente seguro 
di cas. Prome cu tur cos bo tin e 
seguro “Homeowner Basic” cu ta 
ofrece un cobertura basta amplio a 
cambio di un premie atractivo. 
E seguro di cas Homeowner Flexibel 
di ENNIA ta duna e posibilidad di hinca 
bo mesun seguro di cas den otro y 
scoge for di varios opcion extra. 


Pa caba, bo por scoge p’e seguro 
Homeowner 
Ideal, 
perfecto 
pa 
esunnan cu ta desea di sigura nan 
propiedad cu e cobertura di mas 
amplio. 


Zambrano ta conseha cada doño di 
cas pa controla bon nan seguro di cas 
actual. “Den caso di daño na bo cas, e 
gastonan di reparacion por ta consid- 
erabel,” e ta bisa. “Cu un seguro di 
cas bo ta haya compensacion p’e 
gastonan di reparacion aki, p’asina bo 
por disfruta di bo cas sin ningun preo- 
cupacion.” 


Sinembargo, den e proximo 2 luna 
ENNIA ta ofrece ainda mas extra. Ora 
di cera un seguro di cas, bo ta haya 
un alarma contra candela completa- 
mente gratis. 


Pasobra preveni semper ta miho cu 
lamenta! 


Tambe, si bo ta scoge pa un seguro di 
cas di ENNIA, ENNIA mes ta yuda bo 
cu e traspaso for di bo seguro actual. 


Pa mas informacion please bishita 
nos website: https://ennia.insure/. 
Aki bo por calcula directamente bo 
premie y pidi pa conseho gratis! Asina 
facil e ta. 


Den e proximo simannan seguro 
di cas lo ta central na ENNIA 


E seguro aki su obhetivo ta pa proteha bo cas contra daño causa door 
di candela, awa, lamper, tormenta of otro circunstancia inespera 

MI ta kere cu señor Edwin Jacobs debe e pensionadonan un 
disculpa pa a ofende nan cu su ponencianan. 


Siman pasa mi por a scucha señor Jacobs bin duna splicacion 
tocante e ahuste di e prima di AZV pa cu e pensionadonan y 
tambe e splicacion di e aumento di januari ultimo. E splicacion 
duna tabata un ofensa grandi pa cu e inteligencia di e pension- 
adonan, comosifuera cu ora un persona bira un pensionado e no 
ta comprende nada mas, ni por pensa y busca informacion pa 
asina sigui educa su mes. 


Pa cuminsa señor Jacobs a bin duna un splicacion cu e inflacion 
di aña pasa tabata 1.7%. na mi opinion mi ta kere cu e ta bruha 
pasobra kisas e inflacion di luna di augustus aña pasa tabata 
1.7% pa via di e introduccion di e BBO na frontera. Pero cualkier 
persona cu kier sa kico tabata e cifra di inflacion di 2023, por 
verifica esaki riba internet, pues ta ridiculo pa bin trata na husti- 
fica algo cu ta un informacion publico cu tur hende tin acceso na 
dje. Djis puntra riba internet kico tabata in inflacion di 2023 pa 
Aruba y lo bo haya direct e cifra di 5.5% y no 1.7%. 


E di dos ofensa ta e rebaho di e prima di AZV cu a sali publica 
caminda cu ta trece dilanti como ta algo grandi a wordo haci. 
Ta wordo menciona explicitamente den e aviso cu esaki ta pa 
e prome 30 mil di entrada pa aña. Hasta ta adverti doñonan di 
trabou pa tene cuenta cu esaki. 


Aki ta caminda cu mi ta haya un falta di respet pa nos grandi nan 
pa trece un medida cu ta bay costa nan placa como si fuera cu ta 
un beneficio el a haci nan. Loke nan no ta bisa bo den e aviso ta 
cu ta pa e prome 30 mil di e entrada pa aña en total. Pues laga 
nos tuma e pensioen di SVB cu cada persona cu bira 65 aña tin 
derecho riba esaki. 


Pa un pareha casa esaki por ta maximo un 25 mil pa aña, pues si 
bo wak SVB loke nan no ta bisa bo ta, cu no ta e pensionado ta 
paga prima di AZV pero ta SVB ta cubri esaki completo. Pues si e 
ta 10.6 of 5 e pensionado no ta ripara nada di esaki ora e haya su 
pensioen tur luna. Awo segun mi e pensioen di SVB no ta sufici- 
ente pa por biba di dje pues mester busca otro forma di entrada 
pa por sobrevivi. 


Mayoria pensionado tin otro pensioen. Laga mi tuma un ex ambte- 
naar como muestra ya cu nan ta esunnan cu mas ta den noticia. 
Awo un ambtenaar ta esunnan cu tin e miho pensioen di Aruba. 
Figura bo si un pareha casa ta haya SVB, bisa un 25 mil pa aña 
pues si e otro pensioen surpasa 5 mil pa aña,aki ya e problema ta 
bati na nan porta. 


Pakico y dicon, pasobra APFA tambe ta tene cuenta cu e prome 30 
mil pa aña (5%AZV). Bisa si e persona aki ta ricibi otro pensioen 
di gobierno of un compania priva y esaki ta surpasa 5 mil pa aña. 
E instancia cu ta paga e otro pensioen tambe ta paga 5% en total 
na prima di AZV. 


Awo ban tuma e otro pensioen tambe ta un 25 mil pa aña, 
pues niun di 2 ta surpasa e 30 mil. Pues tur 2 instancia ta paga 


conforme e medida 5% di prima di AZV. Na final di aña, ora e 
pensionado tin cu haci su declaracion na impuesto, aki e tin cu 
conta tur su entrada hunto. 


Pues pa impuesto su entrada di aña ta 50 mil y e ora impuesto ta 
tene cuenta cu riba e prome 30 mil ta cobra 5% y riba e suma di 
20 cu a surpasa e 30 mil ta wordo cobra 10.5%.Awo ta e pensio- 
nado ta esun cu tin cu bay paga e diferencia aki di 5,5% di e 20 
mil aki. Bo kier bin bende mi un 6 pa un 9? Foei meneer Jacobs, 
esaki ta un falta di respet na tur pensionado. 


Awo mi ta tende cu nan kier wak si e pensionadonan tambe por 
bay yuda den sector laboral pa cubri e necesidad di empleo cu 
tin. Awor kico ta e incentivo pa pensionado pa bay yuda aunke 
cuanto cu kisas e lo kier, pero esaki lo traha negativo pa su situa- 
cion financiero, no awo direct, pero aki un par di aña ora impuesto 
bin cobra pasobra e ora ningun instancia lo cubri e diferencia di 
prima cu abo como pensionado mester bay paga for di bo entrada 
na e momento ey. 


Anto ainda mi no a ni papia ni di e impuesto cu tambe lo mester 
bay wordo paga cu hopi biaha ta basta agresivo pa via di nos 
tabel di cobransa cu ta hopi progresivo. Awo tur kier bin bende 
bo un 6 pa un 9 pasobra nan tin mester di bo pero tur lo bin bisa 
bo cu riba pensioen bo no ta paga impuesto. 


Esaki ta engaño mas grandi na e adres di e grandi nan. Den mi 
ehempel mi a uza solamente un entrada formula di 2 pensioen cu 
ta surpasa e 30 mil y aki e pensionado ta wordo enfrenta tambe 
cu e lo tin cu paga impuesto riba e suma cu ta surpasa e 30 mil cu 
ta cuminsa cu 10%, pues den mi ehempel e pensionado ta hay’e 
ta bay paga otro 2000 florin na impuesto acerca riba su pensioen 
cu nan a gañ’e cu no ta paga impuesto. 


Awo mi kier pa meneer Jacobs realisa kico e ta haciendo y cu e no 
por duna e pensionado su medicina sin ‘eigenbijdrage’ pasobra 
no tin placa pa esey, meneer Jacobs bo ta realisa cu ta un organ- 
isacion bo tin cu maneha pa cubri e gastonan medico di pueblo 
cu ta pagando un dineral pa esaki y no un instancia cu ta cobra 
pueblo bou di pretexto pa cubri gasto medico pero en realidad 
ta cobrando e pueblo pa asina facilita gobierno placa cu no ta 
destina pa loke bo ta cobrando e pueblo. 


Y tambe mi ta spera cu meneer Jacobs, tur luna ora e ta haya 
tanto miles riba su cuenta bancario cu e ta realisa cu esakinan 
tambe ta bin for di e fondonan pa cubri e gastonan medico, cu bo 
kier laga aparece di no ta yega pa cu e meta cu e ta destina p’e. 
Mi ta spera cu meneer Jacobs realisa cu trata na menosprecia 
inteligencia di e pensionadonan ta algo grave y inaceptabel y no 
ta dun’e un credibilidad di por ta den e stoel ey. 


Mi ta spera cu meneer Jacobs tene honor na su mes y ofrece su 
disculpa publicamente na pensionadonan y busca otro co’i haci y 
no bay hunga politica barata cu e cosnan aki. 


E ta un berguensa c’un persona cu mester traha na bienestar 
di pensionadonan, ta bin demostra cu en realidad ta haci lo 
contrario y ta sirbi otro metanan cu pa loke e ta cobrando tur 
luna for di e fondonan aki. 


Atentamente, 
Un pensionado cu ainda por comprende y realisa kico bo ta haci- 
endo. 


(Nomber y adres conoci pa redaccion) 


REMITIDO 


E pensionadonan merece mas 
respet for di Edwin Jacobs 

DIALUNA merdia, durante conferencia di prensa di 
Gobierno di Aruba, lider sindical di SADA, señor Edward 
Maduro a compaña Prome Minister Evelyn Wever-Croes pa 
asina duna empleadonan publico y “gelijkgestelden” e grato 
noticia cu Gobierno di Aruba y miembronan sindical a firma 
e acuerdo pa loke ta e tema di indexering pa aña 2018 pa 
2023. 


Señor Maduro a indica cu desde Januari caba Gobierno y 
sindicatonan tabata den negociacion y reunionnan intenso 
pa cu e tema aki, mirando cu na 2019 a cuminsa papia riba e 
inflacion di 2018. Desafortunadamente e negociacionnan aki 
a tranca na final di 2019, y a bay riba un “hold” na momento 
cu pandemia a dal. 


E tabata un tempo largo prome cu a inicia e negociacionnan 
aki bek, pero mirando e necesidad di empleadonan publico 
pa logra un ahustacion riba nan salario, sindicatonan a uni 
y a acerca Prome Minister pa haya su atencion pa cu e tema 
aki. Despues di negociacion y reunionnan intenso a logra 
yega na un acuerdo den beneficio di empleadonan publico y 
“gelijkgestelden”. Cada sindicato a acerca nan “achterbaan” 
na nan manera, pero e resultado final ta den liña cu locual 
e empleadonan publico tabata kier a wak, cu ta un compen- 
sacion pa e perdida di forsa di compra. 


Señor Maduro a splica cu nan como sindicato ta consciente 
cu costo di bida ta halto, debi na inflacion y cu esaki a afecta 
tur trahado. P’esey ahustacion di salario tabata necesario 
pa asina tur hende por sigui contribui na e economia di pais 
Aruba. Como lider sindical, nan a wak e necesidad di nan 
miembronan y mirando cu nan t’e horea y bos di cada un di 
e empleadonan, tabata nan deber di yega cerca nan doño di 
trabou pa purba na yega na un solucion. 


A pesar cu Gobierno tin e rol di goberna un pais, e tin e 
rol tambe di dunado di trabou. Aki ta unda lidernan sindical 
a acerca Prome Minister cu na su turno a duna nan oido, 
y sinta negocia na un manera profesional y cu respet pa 
purba yega na un solucion. E acuerdo aki ta uno historico, 
y empleadonan por confia cu nan directiva a haci un trabou 


profesional sin cu mester a yega na e punto drastico di bay 
den accion. No ta tur biaha tur hende lo keda contento cu e 
resultado, pero lidernan sindical ta satisfecho cu e logro aki 
pa nan miembronan. 


Señor Maduro, den nomber di sindicatonan ta felicita tur 
empleado publico y “gelijkgestelden” cu e gran logro aki. 
Tambe ta gradici Prome Minister pa duna nan e oido pa por 
a yega na e acuerdo aki, y señor Orlando Senchi cu semper 
tabata disponibel pa yuda na momento cu lidernan sindical 
tabata tin mester cualkier informacion. Por ultimo tambe ta 
duna danki na Conseho di Minister, y tur e profesionalnan cu 
tabata presente durante e reunionnan. 


“Nos ta contento cu awe nos ta sinta cu 6 aña tras di lomba 
cu a wordo ahusta, y awor lo percura pa sigui traha riba e 
tema aki pa no tin un atraso mas di tanto aña dado caso tin 
inflacion”, señor Maduro a expresa. 


Den conexion cu e firmamento di e acuerdo pa indexering 2018-2023 


Lidernan sindical ta satisfecho cu e acuerdo firma 

E tiroide (schildklier), ta un glandula 
chikito den forma di barbulet cu ta situa 
na e parti frontal di e garganta. E tiroide ta 
un fuente inagotabel ora ta trata di regula 
e funcionnan di e curpa. For di metabo- 
lismo te na ritmo cardiaco, digestion y 
temperatura corporal, tiroide ta hunga 
un rol crucial den mantencion di salud en 
general. 
Den e articulo aki AWEMainta ta elabora 
den e funcion di e tiroide, e trastornonan 
comun cu e ta enfrenta y con pa manten’e 
saludabel. 


Funcion di e Tiroide 
E tiroide ta produci hormoon cu ta controla 
diferente funcion di e curpa. 
E hormoonnan principal cu e ta produci ta 
inclui: 
• Tiroxina (T4): e hormoon aki ta e regu- 
lador principal di metabolismo. 
• Triyodotironina (T3): aunke T3 ta wordo 
produci den un cantidad mas chikito, T3 
tin un impacto significante riba metabo- 
lismo. 
• Calcitonina: e hormoon aki ta yuda 
regula nivel di calcio den sanger, impor- 
tante pa salud di e wesonan. 


Condicion cu ta afecta Tiroide 
E malesanan di tiroide ta comun y tratabel. 


E condicionnan mas comun ta entre otro: 
• Hipotiroidismo: Ta sosode ora cu e 
tiroide no ta produci suficiente hormoon, 
loke ta causa sintoma manera aumento 
di peso, fatiga y depresion. E causa ta 
inclui malesa autoimmun manera Tiroiditis 
di Hashimoto, deficiencia di Iodium of 
removemento di e glandula Tiroide. 
• Hipertiroidismo: ta sosode ora cu e 
tiroide ta produci demasiado hormoon, cu 
ta causa sintoma manera perdida di peso, 
ritmo di curason lihe y ansiedad. E causa 


comun ta inclui malesa di Grave, nodulo 
den e tiroide of ingestion di iodium exce- 
sivo. 
• Goiter: engrandecemento di e glandula 
tiroide, hopi biaha pa motibo di deficiencia 
di iodium of otro condicion relata na esaki. 
Mientras mayoria di goiter ta inofensivo, 
algun por causa sintoma manera difi- 
cultad pa guli of hala rosea. 
• Cancer di tiroide: aunke menos comun, 
ta esencial pa controla e sintomanan 
manera un bulto den garganta of nek, difi- 
cultad pa guli of cambio den voz. E tiponan 
di cancer di tiroide ta inclui papilar, folic- 
ular, medular y anaplastico. 


Señal di problema cu Tiroide 
E sintomanan di problema di tiroide ta 
varia, pero por inclui: 
• Cambio den peso. 
• Iregularidadnan den e ritmo di curason. 
• Sensibilidad na temperatura. 
• Cambio di humor. 
• Iregularidad menstrual. 


Diagnostico di problemanan cu Tiroide 
E dokternan generalmente ta cuminsa cu 
un analisis di sanger pa midi e nivelnan di 
hormoon tiroideo, particularmente TSH. 
Si ta haya abnormalidad, por recomenda 
mas examen medico, manera un scan di e 
tiroide of un ecografia, pa evalua e tamaño 
y estado di e glandula tiroideo. 


Tratamento di condicionnan di Tiroide 
E tratamento ta depende di e condicion 
specifico y su gravedad. 
• Medicamento: Terapia di reemplaso 
hormonal pa hipotiroidismo of medida 
pa regula e nivelnan hormonal den hiper- 
tiroidismo. Tambe por prescribi beta- 
blocker pa controla e sintomanan manera 
ritmo cardiaco rapido. 
• Cirugia: Tiroidectomia (saca e tiroide for 


di e curpa) of lobectomia (saca parti di e 
tiroide) p’e condicionnan manera cancer 
of goiter grandi. Operacion ta normal- 
mente e tratamento di prome escogencia 
pa cancer di tiroide. 
• Radioterapia y kimoterapia: e tera- 
pianan aki ta wordo uza den algun caso 
contra cancer di tiroide pa destrui e celnan 
di cancer y preveni su reaparicion. 


Con pa mantene e Tiroide saludabel 
Mantene un tiroide saludabel ta nifica: 
• Nivel di Iodium: Sigura cu bo ta haya 
suficiente iodium via cuminda manera 
lechi, pisca y salo cu ta contente iodium, 
pero evita su uzo excesivo, cu por causa 
otro tipo di problema di tiroide. 
• Dieta balansa: Consumi un dieta 
completo cu hopi fruta, berdura y grano 
integral pa mantene salud en general. 
• Chekeo regular: Controla bo salud 
tiroideo cu test di sanger di rutina, special- 
mente si bo tin factornan di riesgo manera 
antecedente familiar di malesa tiroideo of 
e condicionnan autoimmun. 


Ki ora mester consulta un dokter? 
Si bo ta experencia sintomanan di prob- 
lema di tiroide of tin preocupacion tocante 
bo salud tiroideo, no duda den comunica 
cu bo dunado di cuido medico. Deteccion 
y tratamento trempan por preveni compli- 
cacion y mehora calidad di bida. 


E tiroide ta un glandula vital cu ta afecta 
hopi funcion den e curpa. Compronde su 
rol, trastornonan comun y con pa mantene 
saludabel ta crucial pa bienestar general. 


Salud: 


Tiroide, su funcion y cuido 

CUIDO di bo cuero ta un tarea di bida 
largo y e necesidadnan di bo cuero 
ta cambia segun cu bo edad ta bay 
avansa. For di adolescencia te 60 aña 
y mas, compronde e cambionan aki y 
adapta bo rutina di cuido di cuero na 
esaki por yuda mantene un cuero salu- 
dabel y radiante riba cada etapa di bida. 


Cuero adolescente 
Durante 
adolescencia, 
fluctuacion 
hormonal por causa un exceso di 
produccion di vet, acne y cicatriz di 
acne. E ta un periodo desafiante tanto 
físicamente 
como 
emocionalmente, 
pero tin manera pa maneha e proble- 
manan di cuero aki. 


Conseho pa cuido di cuero di adoles- 
cente: 
Uza producto suave cu ta combati acne 
sin kita e vetnan esencial for di e cuero. 
Considera uza un solucion antimicrobio 
pa mata e bacteria cu ta causa acne y 
promove recuperacion di e cuero. 
Mantene bo porionan limpi cu un limpi- 
ador y humectante suave. 


Cuero na edad di 20 aña 
Na 20 aña di edad, bo por cuminsa 
nota e liñanan fini, un cuero dof (opac- 
idad) of wowo cu circulo scur of hincha, 
specialmente si bo ta pasa hopi tempo 
den aire liber of ta disfruta te den e 
oranan laat di anochi. Ta esencial pa 
proteha bo cuero for di cuminsamento 
pa preveni señal di embehecimento 
despues. 


Cuido di cuero na edad di 20 aña: 
Uza protector solar tur dia pa proteha 
bo cuero for di daño solar. 
Incorpora retinoide den bo rutina di 
cuido di cuero pa preveni lachi (wrinkle) 
y mantene e cuero hoben. 
Uza producto diseña specificamente 
pa e area delicado di wowo pa reduci 
hinchamento (puffiness) y circulonan 
scur (dark circles). 


Cuero na edad di 30 aña 
Yegando 30 aña, e liñanan, lachi, 
pigmentacion y rosacea por bira mas 
notabel. E cuero ta bira mas delicado 
y e renobacion di e celnan ta bira mas 
lento, loke ta causa señal di embeheci- 
mento y aumento di sensitividad. 


Cuido di cuero na edad di 30 aña: 
Agrega antioxidante na bo rutina di 
cuido di cuero pa retrocede e daño y 
proteha contra e factornan di stress 
ambiental. 
Trata e problemanan di pigmentacion 
cu tratamentonan specifico. 
Sigui uza retinoide pa combati liña fini 
y lachi. 


Cuero na edad di 40 aña 
Na 40 aña di edad, e cuero por aparenta 
mas grof, seco, cu lachi mas profundo, 
cu mancha di edad y menos radiante. E 
cuero ta sufri cambio significante, cu ta 
inclui cu e ta bira mas fini, reduccion di 
produccion di colageno y reduccion di 
retencion di humedad. 


Cuido di cuero na edad di 40 aña: 
Concentra riba hidratacion door di uza 
producto cu ta contene acido hialuro- 
nico pa refresca bo cuero. 
Considera tratamento profesional pa 
stimula produccion di colageno y rehu- 
benece e cuero. 
Uza humidificador y suero pa mantene 
humedad y promove renobacion celular. 


Cuero na edad di 50 aña 
Durante bo 50 añanan, secura, acne, 
pigmentacion excesivo y disminucion 
di elasticidad por bira mas prominente, 


specialmente despues di menopausa. 
Bo cuero ta bira mas fini y e cambionan 
hormonal por causa diferente prob- 
lema di cuero. 


Cuido di cuero na edad di 50 aña: 
Scoge un producto di limpiesa y humec- 
tante suave pa evita cu e cuero ta seca 
ainda mas. 
Considera 
tratamento 
profesional 
manera exfoliacion kimico pa promove 
renobacion di cel y reduci pigmenta- 
cion. 
Uza producto pa cuido di cuero diseña 
specíficamente pa cuero madura pa 
atende cu e preocupacionnan specifico. 


Cuero na edad di 60 aña en adelante 
Segun cu edad ta subi na 60 aña y mas, e 
manchanan di edad, infeccion di cuero, 
secura y lachi mas profundo por bira 
mas frecuente. E capacidad di regener- 
acion di e cuero ta baha y e sensitivitad 
n’e rayonan UV ta aumenta, locual ta 
rekeri cuido y atencion adicional. 


Cuido di cuero na edad di 60 aña en 
adelante: 
Aumenta e uzo di humidificador y suero 
pa hidrata e cuero y mehora elastic- 
idad. 
Considera di incorpora terapia di luz pa 
fortalece e cuero fragil. 
Uza exfoliante suave pa promove reno- 
bacion di e cuero y reduci e aparicion di 
mancha di edad. 


Mustra radiante na cualkier edad 
Cuido di bo cuero ta un compromiso 
pa bida largo cu ta evoluciona cu edad. 
Comprondiendo con e cuero ta cambia 
segun edad y adaptando e rutina di 
cuido di acuerdo cu esaki, bo por 
mantene un cuero saludabel y radiante 
den cada etapa di bida. 
Consulta un profesional di cuido di 
cuero tambe por yuda atende cu e preo- 
cupacionnan specifico y logra resul- 
tado optimal. 


Beyesa: 


Con bo cuero ta cambia cu edad y con pa cuid’e 

ENTRE tuma decision y soluciona problema diario ta existi 
un balansa delicado entre consideracion y pensamento 
excesivo (overthinking). E ultimo, similar na un ciclo mental 
implacabel, por bira un laberinto cu ta obstaculisa progreso, 
ta sofoca creatividad y ta genera ansiedad innecesario. Den 
e exploracion aki, nos ta investiga e fenomeno di pensam- 
ento excesivo, su reisnan, su consecuencianan y su strate- 
gianan pa libera nos di su grip paralisante. 


Anatomia di pensamento excesivo 
Pensamento excesivo (overthinking) ta mas cu un momento 
fugaz di reflexion; e ta un estado persistente di sobrecarga 
mental. E ta manifesta su mes hopi biaha den un analisis 
incesante di accion di pasado, posibel scenario futuro y un 
variedad abrumador di “kico lo sosode si”.”E ciclo mental 
continuo aki por preveni decision, mina creatividad y conduci 
na un estado di paralisacion di analisis. 


E reis di pensamento excesivo 
• Miedo di faya: miedo di tuma un decision robes of faya 
por causa pensamento excesivo. E mente, den un intento 
pa evita resultado negativo percibi, ta drenta den un ciclo 
perpetuo di analisis. 
• Perfeccionismo: e buskeda constante pa perfeccion ta 
prepara e scenario pa pensamento excesivo. Cada deci- 
sion, pa trivial cu e ta, ta bira un buskeda di un ideal cu por 
resulta inalcansabel. 
• Falta di confiansa: falta di confiansa den e habilidadnan of 
e huicio di un hende por alimenta pensamento excesivo. E 
duda constante ta bira un mecanismo di proteccion, aunke 
inhibidor. 
• Fatiga pa decision: e efecto cumulativo di tuma hopi deci- 
sion por causa fatiga pa decision, loke ta haci eleccion 
despues mas susceptibel pa pensamento excesivo. 


E consecuencianan di pensamento excesivo: 
• Paralisis di decision: pensa demasiado por haci e tarea di 
tuma decision dificil, resultando den indecision of ta evita di 
tuma decision completamente. 
• Creatividad sofocante: analisis incesante por sofoca 
creatividad, ya cu e mente ta bruha den un red di considera- 
cion y duda. 
• Aumento di stress y ansiedad: pensa demasiado hopi biaha 
ta wordo acompaña pa un aumento di stress y ansiedad, 
ya cu e mente ta lucha cu scenario imaginativo y posibel 
trampa. 
• Relacion tenso: pensa mucho por wordo extendi na inter- 
accion interpersonal, cu ta conduci na mal interpretacion, 
suposicion y relacion tenso. 


Libera bo mes for di e ciclo di pensamento excesivo: 
• Establece expectativa realistico: Acepta e realidad cu 
perfeccion ta dificil di alcansa. Estableciendo expectativa 
realistico ta permiti un enfoke mas indulgente pa tuma deci- 
sion. 
• Concentra riba solucion, no riba problema: Cambia e 
enfoke mental di concentra riba problema pa busca solu- 
cion activamente. E mentalidad proactivo aki ta yuda kibra e 
ciclo di pensamento excesivo. 
• Establece criteria di decision: Defini criteria cla pa tuma 
decision. Tin un enfoke structura ta duna un marco cu ta 
reduci e probabilidad di contemplacion excesivo. 
• Practica atencion completo (mindfulness): Cultiva aten- 
cion completo pa mantene bo mente presente y frena e 
tendencia di bo mente pa dwaal den direccion di un spiraal 
di pensamento excesivo. Tecnica manera meditacion por ta 
valioso pa promove atencion completo. 
• Busca perspectiva: Participa den combersacion cu amigo, 
mentor of colega confiabel pa haya perspectiva externo. E 
pensamentonan externo aki por ofrece informacion valioso 
y kibra e ciclo di pensamento excesivo. 


Pensamento excesivo, aunke ta un experiencia humano 
comun, no mester ta un obstaculo insuperabel. Reconoce 
e señalnan, compronde nan riesnan y implementa strategia 
pa libera e mente for di nan control ta permiti hende nabega 
e decisionnan cu claridad y confiansa. 


Den un mundo cu hopi biaha ta exigi accion rapido y reflexivo, 
cultiva un mentalidad balansa ta bira e yabi pa descubri e 
complicacionnan di pensa demasiado y adopta un enfoke 
mas determinante pa e retonan di bida. 


Bienestar General 
Paralisis di analisis: E peliger di pensamento excesivo (overthinking) 

U.S. Preventive Services Task Force a emiti regla actualisa 
cu ta recomenda pa hende muhe cuminsa haci mamografia 
cada dos aña for di su 40 aña di edad. Esaki ta un cambio 
significante for di e recomendacionnan anterior, cu tabata 
sugeri pa cuminsa cu e screening bienal na edad di 50 aña cu 
e opcion pa hende muhe di 40 aña papia tocante screening 
cu nan dokter. 


E decision ta bin den respuesta na e aumento di cancer 
di pecho entre hende muhe di 40 aña y e evidencia creci- 
ente cu ta sostene e beneficionan di deteccion trempan via 
mamografia. E taskforce ta calcula cu e reglanan nobo aki 
por salba te cu 20% mas di bida compara cu e recomenda- 
cionnan anterior. 


Mientras cu cobertura di seguro hopi biaha ta alinea cu e 
orientacion di e taskforce, algun organisacion medico lider 
ta expresa reserva. E Sociedad Americano di Cancer ta reco- 
menda examen anual pa hende muhe di 45 pa 54 aña, cu e 
opcion pa pasa pa examen bienal na 55 aña y sin limite di 
edad specifico pa descontinuacion. 
Particularmente, e recomendacionnan di e taskforce no 
ta extende na hende muhe di mas di 74 aña, un decision 


basa riba evidencia insuficiente. Sinembargo, e Colegio 
Americano di Radiologia ta expresa su decepcion pasobra e 
taskforce no a sostene e evaluacionnan anual for di 40 aña, 
manera nan ta recomenda. 


Preocupacion tocante falso positivo y intervencion innece- 
sario a influencia e decision di e taskforce pa opta pa exam- 
ennan bienal. Mientras cu e evaluacionnan anual por ofrece 
un aumento leve den e reduccion di mortalidad, e balansa di 
beneficio y daño ta faborece e evaluacionnan cada dos aña. 


Ademas, e taskforce ta enfatisa e necesidad di mas inves- 
tigacion prome cu recomenda examinacion di MRI adicional 
p’e muhenan cu textura diki di pecho, un factor asocia cu un 
riesgo mas halto di cancer di pecho. 


Finalmente, mientras cu e reglanan nobo ta representa un 
desviacion significativo for di e recomendacionnan ante- 
rior, nan meta ta pa duna hende muhe orientacion basa riba 
evidencia pa deteccion di cancer di pecho. Combersacion 
cu dunado di cuido medico tocante e factornan di riesgo y e 
preferencianan individual ta keda esencial pa tuma decision 
informa tocante frecuencia y metodo di deteccion. 


Regla nobo 


Ta recomenda mamografia cada dos 
aña pa hende muhe desde 40 aña 

COMISION Europeo, hunto cu autoridad di consumo di UE, 
a emiti aviso na 20 aerolinea cu ta opera den UE, urgiendo 
nan pa rectifica e afirmacionnan ecologico engañoso dirigi 
na e consumidornan. E aerolineanan a ricibi un ultimatum 
di 30 dia pa delinea e medidanan corectorio cu ta alinea cu 
regla di UE. 


E medida aki ta sigui un keho presenta pa e organisacion 
Europeo di consumido BEUC y su afiliadonan tocante e 
programanan di compensacion di vuelo relaciona cu clima. 
Tambe e ta surgi despues cu un sentencia na Amsterdam a 
declara KLM culpabel di declaracion di publicidad ecologico 
inconvincente, impulsa pa e grupo di ambientalista Fossielvrij 
NL. 


Aunke e comision no a revela e lista di e aerolinanan envolvi 
pa motibo di e naturalesa preliminar di e investigacion, e 
kehonan inicial ta inclui aerolineanan manera KLM, Air Baltic, 
Air Dolomiti y otronan. E cartanan a wordo manda den colab- 
oracion cu e autoridadnan di Cooperacion pa Proteccion di 
Consumido, responsabel pa aplica ley di consumido den UE. 


E scrutinio ta regarda afirmacionnan cu ta sugeri cu e emis- 
ionnan di CO2 di e vuelonan por wordo compensa via e 
proyectonan climatico of combustibel sostenibel, hunto cu 
e afirmacionnan vago di practica ecologico, sostenibel of 
responsabel. Ademas, a lanta preocupacion tocante e preci- 
sion di calculo di emision di CO2 y e promesanan di presta- 
cion ambiental den futuro sin meta verificabel. 
E Vice-presidente di e Comision, Věra Jourová, a enfatisa 
e importancia di duna e biaheronan informacion exacto y 
sosteni cientificamente, en bes di declaracion vago of falso. 
E aerolineanan awo tin un luna pa atende cu e preocupa- 
cionnan aki, y posibel sancion si nan no tuma medida. 


E Director General di BEUC, Monique Goyens, a enfatisa 
e intolerancia creciente pa ‘green washing’, particular- 
mente den e sector di aviacion, un di e industrianan mas 
contaminante. E represion aki ta alinia cu e expectati- 
vanan di consumido di opcion transparente y genuinamente 
sostenibel. 


Aña pasa, e Comision Europeo a propone regla mas estricto 
pa combati e labeling ecologico engañoso, cu e meta 
di capacita e consumidonan pa tuma decision informa. 
Sinembargo, e terminacion di e reglanan aki ta wardando e 
negociacionnan entre Parlamento y Conseho Europeo, cual 
lo tuma luga despues di e proximo eleccionnan Europeo. 


Comision Europeo ta tuma medida contra varios 
aerolinea pa afirmacionnan ecologico engañoso 

DEN un cambio historico, e Administracion 
Mericano pa Control di Droga (DEA) ta cla pa 
reclasifica marihuana como un droga menos 
peligroso, marcando un cambio significativo 
den e maneho Mericano di droga. E medida, 
cu ainda ta rekeri un revision di e Oficina 
di Administracion y Presupuesto di Cas 
Blanco, ta reconoce e beneficionan medico 
di cannabis y ta reconoce su menor poten- 
cial di abuso compara cu otro substancianan 
controla. Sinembargo, e no ta yega na legalisa 
uzo recreativo. 


Unabes aproba, marihuana lo pasa for di Lista 
I pa Lista III, hunto cu substancia manera 
ketamina y algun steroide. Esaki ta basa 
riba un recomendacion di Departamento di 
Salubridad y Servicio Humano. E proceso ta 
inclui un periodo di comentario publico y un 
revision administrativo prome cu e regla final 
wordo publica. 


E oficina di Fiscal General a confirma e 
proposicion, enfatisando e proceso formal di 
regulacion prescirbi pa Congreso den e Ley 
di Sustancia Controla. E sosten di presidente 
Biden pa revisa e leynan federal di marihuana 
y pordona e personanan condena pa posesion 
simpel ta alinea cu e cambio aki. 


E medida por aumenta apoyo pa Biden, partic- 
ularmente e entre votadonan mas hoben, ya cu 
opinion publico ta favorece mas y mas legali- 

DEA ta planea pa reclasifica marihuana 
pero lo keda un substancia controla 


sacion. Sinembargo, e criticonan ta argumenta contra e cambio, citando 
preocupacion riba marihuana como un “droga di entrada” y su posibel 
efectonan dañino. 


Mientras cu reprogramacion por alivia e reglanan y reduci e cargonan fiscal 
pa e industria di marihuana, e ta trece reto. Dispensario lo enfrenta e rekisi- 
tonan di informacion mas estricto, y e tratadonan internacional, manera 
e Single Convention on Narcotic Drugs di 1961, por ta den conflicto cu e 
clasificacion nobo. 


En general, mientras cu e decision di DEA ta representa un desviacion 
significativo di e maneho anterior, e ta mantene e status di marihuana 
como un substancia controla, suheto na regulacion y restriccion. 

SI SC United tawata tin e champaña ta 
fria pa celebra nan regreso pa Division 
di Honor, nan lo mester wante ta fria 
pa un siman mas. Bubali a mustra 
cu ningun hende ta celebra riba nan 
custia. Asina ta cu e plan nan di cele- 
bracion ta cay na awa y lo mester 
warda un weekend mas. E Hulknan di 
Bubali ta logra nan di 5 victoria sigui 
y tin record perfecto den e segunda 
buelta ganando tur nan wega nan. Cu e 
victoria aki e Hulknan ta yega 18 punto 
cu ta 3 menos cu e lider nan SC United 
y Unistars cu ta empata na prome luga 
cu 21 punto. Loke ta separa nan ta 1 
gol. 


Ambos team tin un saldo positivo di 
+20, pero United tin 34 gol anota y 
e submarino blauw tin 33 gol anota. 
Un empate lo tawata suficiente p’e 
Soldaatnan di Sabana Liber, pero 
Bubali a bin dicidido e anochi aki, y a 
mustra mas agresivo y mas confiansa 
cu e team di Sabana Liber. SC United 
a mustra bastante nervioso y cu poco 
iniciativa. E delantero CD Banton a 
mustra di a haya e caminda bek pa gol 
y ta score dos gol e anochi aki, e prome 
biniendo na di 18 minuut pa manda e 
Hulknan di Bubali ariba 1-0. Un wega 
bastante bringa den medio campo pero 
cu e Hulknan creando e miho oportun- 
idad nan. 


Den di dos tempo e Hulknan ta sigui ta 
agresivo y na di 51 minuut ta un biaha 
mas CD Banton cu ta haya un paso 
largo cu e defensa no ta calcula bon y 
CD Banton ta pasa piki e bala aki y ta 
drenta area su so y c’un sobrerito riba 
cabes di e keeper Adrian Donayre ta 
pone e Hulknan di Bubali ariba 2-0. E 
fanaticada di Bubali a celebra e gol aki 
en grandi, pero e hubilo aki no ta dura 


mucho ya cu e Soldaatnan ta bin bek 
di biaha y ta Micheal Molinares cu den 
trafico ta ricibi un pase di Juan Camilo 
Donado y cu trankilidad ta pone un tiro 
lastra fuera di e alcance di e keeper 
Juni Maduro pa haci e wega 2-1. 


Despues di e gol aki e Soldaatnan a 
crece den nan confiansa pero no por 
a transmiti esaki bek den e empate. 
Oportunidad nan tawata poco y e 
defensa di Bubali tawata sa di neutralisa 
cualkier peligro cu por a presenta. Di 
otro banda tanto CD Banton y Sjon 
David Pieters tawata peligroso ki ora 
nan tawata tin e bala, pero e tiro nan 
tawata Sali desvia. Ta di 90 minuut 
cu Edmar Tromp den un rush dilanti e 
area grandi ta arma un tiro cu ta dal 
den tubo y drenta den gol. Portero 
Adrian Donayre ta stretch full su curpa 
bayendo tras di e tiro aki pero no por 
a evita cu e bala a drenta den e gol pa 
haci e wega 3-1 p’e Hulknan di Bubali. 


E derota aki ta pone fin na un racha di 
7 wega gana sigui di e team SC United 
y ta pospone cualkier celebracion cu e 
Soldaatnan di Sabana Liber por tawata 
tin planea p’e anochi aki. SC United lo 
tin un chens mas pa sigura nan regreso 
pa Division di Honor diadomingo awor 


5 di mei contra e Benjamin nan di Santa 
Cruz Atlantico Deportivo. Riba papel 
e por ta mustra un wega facil, pero e 
team di Santa Cruz a bin ta dunando 
tremendo bataya den su ultimo dos 
wega nan. Den nan ultimo wega nan 
ta duna e Indjannan di SV Cayquetio 
bastante dolor di cabes pero na final ta 
cay venci cu score di 3-2. Di otro banda 
e Hulknan di Bubali ta cera e campe- 
onato e mesun fecha 5 di mei, pero lo 
ta topando cara cara cu e submarino 
Blauw di Pos Chiquito SV Unistars. E 
wega aki ta programa pa cuminsa 8or 
di anochi. E Hulknan di Bubali ya no tin 
un chens pa caba prome di e grupo. 


Mas Halto cu nan lo por yega ta di dos 
luga, pero lo mester gana Unistars c’un 
diferencia di 5 gol pa por logra esaki. 
E team di Pos Chiquito lo por gana e 
grupo c’un victoria riba e Hulknan 
di Bubali, pero lo mester un ayudo di 
Atlantico pa por logra esaki. Un empate 
of un victoria pa Atlantico Deportivo 
por duna e submarino blue e prome 
luga di e grupo. E bala ta rondo, tur 
cos por pasa, te ainda nada ta skirbi 
riba piedra. Si bo ta un fanatico di SC 
United, Unistars of Bubali, diadomingo 
awor wak pa bo ta den Compleho 
Deportivo Frans Figaroa. 


Futbol Copa Honor Plata 


Bubali ta gana SC United y ta pusha tur cos p’e ultimo fecha 

E submarino blauw di Pos Chiquito Unistars ta logra otro 
3 punto importante c’un victoria riba e Caymannan di Rooi 
Afo. Un wega sigur bastante anticipa ya cu Rooi Afo no ta 
un team facil y aunke ya nan tawata elimina caba ta keda un 
team peligroso. 
E atardi aki e keeper di Rooi Afo Agbert Croes a bisti un 
bril di solo estilo “Terminator”. Nos no ta sigur si esaki 
ta permiti, of si a pidi permiso pa uza e bril, of si e bril tin 
algo special cu ne. Algun fanatico tawata specula cu e bril 
ta un tipo di Gadget estilo “Google Glasses” cu ta duna bo 
informacion di velocidad y trayectoria di e bala. Nos no por 
a comproba nada di esaki, pero un cos nos ta sigur, cu e 
brilnan no a yuda. Ni cu “Terminator” den Gol, e Caymannan 
por a contene e ofensiva di e Submarino Blauw. 


E prome gol ta cay na di 23 minuut ora cu Albert Francis 
“Killer” ta pone e bala den net pa duna Unistars e bentaha 
di 1-0. Na di 44 minuut t’e capital Ricky Engelbrecht cu ta 
cobra un tiro liber y den un bruhacion den e area e bala 
ta pasa drenta net pa haci e wega 2-0. Den di dos tempo 
Unistars ta score un gol tempran na di 48 minuut pa haci e 
wega 3-0. Ta Albert Francis “Killer” cu ta score su di dos gol 
di atardi. Un tiro lastra cu e keeper a kere ta pasa na banda 
pero ta drenta den e skina pabou. Asina mes cu e score en 
contra e Caymannan no a perde cabes y a sigui lucha. 


Un serie di atakenan peligroso pero atrobe e toke final ta 
keda un problema p’e Caymannan. Na di 50 minuut Rooi afo 


ta logra corta bentaha, t’e hoben Jordy Tromp cu ta piki un 
rebote den e area y sin problema ta pone e bala den net 
pa haci e wega 3-1. Di aki nan en adelante Rooi Afo a tuma 
control di e medio campo ganando mayoria duelo y creando 
atakenan peligroso, pero sin por a pone e bala den net. Na di 
91 minuut Jeandrick de Cuba ta pone e punto final c’un tiro 
liber cu e keeper no ta calcula bon y e bala ta pasa drenta 
den net pa haci e wega 4-1. 


E submarino mester a bringa den un solo cayente y un rival 
guerero pero ta sali di stadion cu e 3 punto nan den nan 
saco. E victoria aki ta yuda nan yega 21 punto empata cu SC 
United pero sperando e resultado di e wega entre SC United 
y e Hulknan di Bubali. Un empate den e wega di SC United y 
Bubali lo sigura e submarino e di dos luga pero un victoria 
di e Hulknan lo pone poco gasolin riba e ultimo wega di e 
grupo y lo set up un revancha entre Bubali y Unistars. 


E submarino blauw tin un miho averahe di gol cu e Hulknan 
di Bubali, pues ainda c’un derota Unistars lo por sigura e di 
dos luga. Pero tur cos por pasa ainda y ultimo palabra no a 
ser bisa ainda. Manera menciona e submarino blauw ta cera 
e campeonato diadomingo 5 di mei pa 8or di anochi contra 
e Hulknan di Bubali. E team di Rooi Afo ta dispidi di e campe- 
onato dialuna 6 di mei pa 7or di anochi contra e Indjannan 
di Cayquetio. Nos no sa si “Terminator” lo ta den gol p’e 
wega aki, pero si nos ta spera di wak e y e Cayman di Rooi 
afo bek den Copa Plata e siguiente campeonato. 


Futbol Copa Honor Plata 


Unistars ta gana Rooi Afo y ta tene duro na di dos luga 

E Diablo Rojonan di Sereo Janchi, SV Jong Aruba sigur t’e 
sorpesa di Copa Plata. Despues cu den nan debut ta haya un 
laba y un strica di La Fama cu score di 8-0, hopi a descarta 
nan di cualkier chens di yega leu, pero e Diablo Rojonan 
a sigui traha y piki nan punto nan y diadomingo ultimo ta 
culmina c’un victoria di 3-1 riba e muchanan di Angochi SV 
Sportboys. 


E victoria aki ta duna nan e derecho di bringa pa un di e dos 
luga nan cu tin habri pa subi Division di Honor. Sigur un wega 
bastante atractivo cu ambos team tocando y buscando e gol 
pero cu e Diablo Rojonan dominando mayoria di e actividad 
riba veld. Den un lapso di menos cu 2 minuut Jong Aruba 
ta score 2 gol. Ta David Yaroure cu ta score e prome gol 
pa medio di un penalty y ni un minuut despues ta Dolfito 
Jacobs, “e caballo di mil batallas” na di 21 minuut ta manda 
e Diablo Rojonan ariba c’un tiro violento for di pafo di e area 
pa haci e wega 2-0. 


Despues di e gol aki Jong Aruba ta sigui presiona y ta 
haya varios bon oportunidad pa aumenta e bentaha pero 
no ta probecha. Den di dos tempo ambos team ta Sali mas 
agresivo. E muchanan di Angochi tawata sa cu esaki tawata 


nan ultimo chens di keda na bida, pero na di 53 minuut ta 
Justin Wever, e hoben goleador di Jong Aruba cu ta score pa 
haci e wega 3-0. 


E muchanan di Angochi no ta entrega y ta sigui pusha bay 
dilanti buscando e gol y ta logra esaki na di 74 minuut pa 
medio di Richmar Kelly. E gol aki a duna Sportboys mas bida 
y cuminsa presiona e gol di Jong Aruba buscando mas gol. 
Varios oportunidad ta ser crea pero e toke final ta loke a 
costa e team di Sportboys e wega aki. 


Na final e Diablo Rojonan ta logra wanta e presion y wega 
ta termina cu e score 3-1. Jong Aruba ta cera e campe- 
onato diadomingo awor 5 di mei pa 4or di atardi contra e 
Furiosonan di Santa Fe. Sigur un prueba di fuego pa ambos 
team cu lo mester cuminsa prepara pa wega di playoff. 
Manera cu cos ta awor, e Diablo Rojonan lo mester topa e 
submarino blauw di Pos Chiquito, SV Unistars y e Furiosonan 
di Meiveld, Atletico Santa Fe lo mester midi forsa cu e Hulknan 
di Bubali. E ultimo palabra ainda no ta bisa, p’esey un invi- 
tacion ta bay n’e fanaticada di Jong Aruba pa yega stadion 
diadomingo awor. E tereno di wega ta Compleho Deportivo 
Frans Figaroa. 


Futbol Copa Honor Plata 


Jong Aruba ta gana Sportboys y ta drenta playoff 

BO ta gusta Sport? Bo kier siña mas di 
sport? Bo ta gusta organisa evento nan 
deportivo. Bo ta interesa den pa bira un 
sport instructor? 


CIOS Arnhem ta un MBO opleiding na 
Anrhem y ta ofrece Hobennan Arubiano 
un chens pa sigui develop nan mes den 
esaki. Tin trayecto di 3 aña y tambe tin 
trayecto di 4 aña. Bin na nos anochi di 
informacion organisa pa Aruba Student 
Living y Sportsz4U Triathlon Academy. 
Representantenan di RijnIjsel College/ 
CIOS Arnhem lo ta presente pa duna e 
presentacion aki. Lo tin oportunidad pa 
inscribi y tambe haci e sport test. 


Esaki lo tuma luga diabierna 10 mei 
2024 di 6:00 PM - 8:00 PM na Stadion 
Guillermo Trinidad, Meeting Room Sport 
Subsidie Commissie, banda di e banco- 
matico banda di pariba di stadion. Edad 
lo ta 18 aña bay ariba 


Yena e formulario y reserva bo luga 
https://forms.gle/cLYNwRXnV5bv- 
LDMC8 
Corda sign up pa asina bo bin scucha 
kico tur e scol aki tin pa ofrece! 


CIOS Arnhem anochi di Informacion 

E anuncio recien di Adrian Newey su salida for di Red Bull 
Racing a shock e comunidad di Formula Uno. Considera 
como un di e miho diseñadornan di F1 den historia, Newey 
su decision pa bandona e team ta marca un momento signif- 
icante den e deporte. 


Mientras cu Newey su salida por ta debi na problema interno 
den Red Bull, incluyendo acusacion di mal conducta contra 
e director di e ekipo, Christian Horner, su implicacionnan ta 
extende hopi mas leu cu e dinamica di e ekipo. Cu oferta di 
Ferrari y Aston Martin riba mesa, Newey su siguiente move- 
cion por remodela e panorama competitivo di F1. 


Considerando Newey su experiencia incomparabel den e 
diseño di F1, ta probabel cu cualkier ekipo cu e ta uni na 
dje ta beneficia significativamente di su contribucionnan. 
Sinembargo, su salida sin duda ta laga un bashi den Red 
Bull, caminda su diseñonan innovativo a hunga un papel 
crucial den e exito di e team. 


Mientras cu e discusionnan riba futuro di Newey ta continua, 
speculacion ta aumenta riba e impacto potencial di su deci- 
sion tanto riba Red Bull como riba e team cu e ta scoge pa 
uni su mes na dje. Mientras Ferrari ta parce di ta e faborito 
pa sigura su servicionan, no por descarta otro posibilidad, 
incluyendo McLaren y Mercedes. 


Mientrastanto, ta surgi pregunta tocante e implicacion di e 
lucha actual di Lewis Hamilton tanto p’e como pa Mercedes. 
A pesar di un comienso desafiante di e temporada, Hamilton 
su prestacion den e cualificacion y careda di velocidad ta 


demostra cu su habilidadnan ta keda intacto. Sinembargo, 
consistencia lo ta clave pa Hamilton mientras e ta nabega 
den e campo competitivo buscando exito. 


Den otro front, e resureccion di McLaren den e ultimo añanan 
ta genera pregunta tocante su potencial pa bolbe na e top 
di e deporte. Cu desaroyo y mehoracion significante den 
e ultimo 12 luna, McLaren su carera ta sugeri cu nan por 
representa un desafio formidabel pa e faboritonan actual, 
Red Bull y Mercedes. 


Segun cu FIA ta trata cu regla y cambio den regla, discusion 
ta intensifica tocante futuro di e deporte. Mientras algun ta 
boga pa simplifica e reglanan pa mehora emocion y compet- 
itividad, e otronan ta boga pa mantene e reglanan mas 
estricto pa evita cu un ekipo ta obtene un bentaha signifi- 
cativo. 


Den medio di e discusionnan aki, e mercado di chauffeur 
ta keda un punto focal di speculacion. Cu e cambio di Nico 
Hulkenberg pa Sauber (cu pronto lo ta Audi), atencion ta 
enfoca riba futuro di Max Verstappen y posibel cambio den e 
aliniacion di piloto den e miho teamnan. 


Memey di e desaroyonan aki, nostalgia pa e pista clasico 
di F1 ta bolbe surgi, y entusiastanan ta expresa nan deseo 
pa circuito emblematico manera Nurburgring Nordschleife y 
Osterreichring bolbe na e kalender di F1. 
Segun cu e deporte ta evoluciona y adapta n’e circunstanci- 
anan cu ta cambia, e futuro di F1 ta keda mes impredecibel 
y excitante cu semper. 


Formula1 


Adrian Newey su salida for di Red Bull: Kico ta sigui? 

THIBAUT Courtois, e portero stima di Belgica, lo keda afo 
di Euro 2024 pa motibo di un lesion den ligamento di rudia. A 
pesar di un posibel regreso na su club, Real Madrid, Courtois 
no por participa na e siguiente Campeonato Europeo. 


Courtois, di 31 aña, a keda for di wega durante henter e 
temporada como resultado di su lesion di rudia, cu a rekeri 
un otro operacion na maart despues di un recaida. Aunke tin 
e posibilidad cu e lo bolbe Real Madrid prome cu e tempo- 
rada termina, e entrenado di Belgica, Domenico Tedesco, a 
confirma cu Courtois lo no wordo considera pa e seleccion 
di Euro 2024. 


Despues di a hunga 102 wega internacional cu Belgica, 
Courtois a expresa na december su reconocemento cu e 
no lo recupera completamente na tempo pa competi den e 
torneo cu lo tuma luga na Alemania den juni y juli. 


Den contesta na pregunta tocante e disponibilidad di 
Courtois, Tedesco a comenta na e medionan Aleman riba 
diamars: “Riba e topico aki, ya a bisa tur cos. Nos ta enfoca 
riba e hungadonan cu ta den bon forma.” 


Mientrastanto, e entrenador di Real Madrid, Carlo Ancelotti, 
ta keda optimista riba e posibel regreso di Courtois na accion. 
Ancelotti a expresa su speransa cu Courtois por presenta 
den e wega di liga di diasabra contra Cádiz, indicando un 
posibel regreso di e talentoso portero na nivel di club. 


E ausencia di Courtois den Euro 2024 sin duda lo wordo sinti 
pa e seleccion Belga, mientras cu e ta prepara pa competi 


den un di e torneonan di futbol mas prestigioso di Europa. 
Sinembargo, cu e enfoke awo riba e hungadonan cu ta den 
forma y cla, Belgica lo busca pa avansa cu un team deter- 
mina mientras ta busca exito den e siguiente campeonato. 


Courtois di Belgica lo perde Euro 2024 door di lesion di rudia 

DEN un anuncio conhunto, U.S. Soccer y e Federacion 
Mexicano di Futbol a revela nan decision pa retira nan candi- 
datura pa organisa e Copa Mundial Femenino di 2027. Na 
luga di esey, e dos nacionnan lo redirigi nan esfuersonan pa 
sigura e torneo na 2031. E medida aki, algun siman prome 
cu e Congreso di FIFA reuni pa selecciona e anfitrion riba 
17 di mei, ta reduci e candidatonan pa e evento di 2027 
na Brazil y un candidatura conhunto di Belgica, Alemania y 
Hulanda. 


Citando e trabounan grandi envolvi den organisa un torneo 
di Copa Mundial, presidente di U.S. Soccer, Cindy Parlow 
Cone, a enfatisa e importancia di tin suficiente tempo pa 
prepara y maximisa e impacto global di e evento. E decision 
ta alinea cu un tendencia observa den e ofertanan anterior, 
ya cu Sur Africa a retira su oferta pa e torneo di 2027 na 
november ultimo, optando pa enfoca riba sigura e edicion 
di 2031. 


E Copa Mundial Femenino di 2023, celebra na Australia 
y New Zealand, a conclui cu Spaña sigurando e título. E 
decision di Merca y Mexico pa retira nan candidatura pa e 


evento di 2027 no ta nifica cu nan ta keda absolvi comple- 
tamente di e trabounan di anfitrion di futbol internacional. 
E dos nacionnan, hunto cu Canada, lo ta co-anfitrion di e 
mundial masculino na 2026, mustrando nan compromiso cu 
e deporte riba escala mundial. 


Cu e enfoke awo desplasa pa e Mundial Femenino di 2031, 
ta spera cu tanto Merca como Mexico lo probecha di nan 
recursonan y experencia pa presenta un oferta formidabel. 
E decision ta refleha un enfoke strategico pa garantisa cu 
e torneo ta core cu e standardnan mas halto, dunando un 
experiencia incomparabel pa hungado, fanatico y intere- 
sado igual. 


Mientras cu preparacion pa e proximo eventonan di e Copa 
Mundial ta continua, e retiro di Merca y Mexico for di e proceso 
di seleccion di 2027 ta enfatisa e naturalesa competitivo di 
e derechonan di sede den futbol internacional. Cu Brasil 
y e candidatura conhunto di Belgica, Alemania y Hulanda 
competiendo pa e oportunidad pa organisa e torneo, e 
proceso di seleccion ta priminti di wordo sigui di cerca p’e 
entusiastanan di futbol rond mundo. 


Ta opta si pa candidatura di 2031 


Merca y Mexico ta opta pa no participa den e 
candidatura pa sede di Copa Mundial Femenino di 2027 

TA existi manera hopi elegante di insulta. Por ehempel, ora 
cu un hende ta bisa bo “awe bo celebro a crece” ta referi cu 
bo no ta den bo miho dia y bo ta un poco mas “diki” di lo 
normal. 


Cu paso di tempo, e sentido di e palabranan ta cambia y 
segun e ta aparece, e volumen di nos celebro tambe. 


No ta di straña, por lo tanto, cu den un futuro y segun e 
ultimo estudionan den neurociencia, cualkier referencia n’e 
tamaño di e organo aki ta pasa na considera un elogio. Pero 
pa papia cu precision riba e tema, prome cos ta importante 
pa aclarea algo. 


E sistema nervioso central ta forma p’e encefalo (cu ta inclui 
e celebro e stam encefalico y cerebelo) y e medula espinal. 
Aunke e celebro t’e parti mas grandi di e encefalo, ta sola- 
mente un parti di dje. Por lo tanto, ta mas preciso referi n’e 
conhunto cu e di dos termino. 


Sinembargo, den un estudio reciente cu nos ta analisa cu 
detaye mas dilanti, e investigadonan a haya cambio princi- 


palmente den e volumen di e celebro. Pa cual na e ocasion 
aki y sin cu e sirbi di precedente, ta uza ambos termino indis- 
tintamente. 


Nos celebro no a toca blafon 
E evolucion a duna e humanonan un encefalo di dimension 
grandi, cu un volumen di entre 1.200 y 1.400 cm3. A pesar 
cu tin animal, manera e bayena cachalote, cu por tin’e hopi 
grandi den termino absoluto (8.000 cm3), tin di considera e 
proporcion cu respecto n’e resto di e curpa. 


Den e sentido aki, e humanonan ta ser bibo cu e encefalo 
mas grandi, sin discusion, ya cu e ta cinco biaha mas grandi 
relaciona cu e tamaño corporal. E echo aki a asocia tradicio- 
nalmente cu un inteligencia mayor y miho capacidad cogni- 
tivo superior. 


Y e proceso evolutivo ta sigui. Esey ta nifica cu nos celebro 
ta sigui crece of ya nos a yega e maximo? 
Mirando cu parce e ta esun prome, e investigacion anterior- 
mente cita a haya cu e personanan naci den e ultimo añanan 
tin celebro significativamente mas grandi cu 
>> 


C I E N C I A 


Kico e ta nifica pa nos inteligencia? 


E celebro humano a crece den e ultimo decadanan 


Segun e midicionnan di e investigadonan, e celebro di e suhetonan di e generacion mas hoben tabatin 6,6% di mayor volumen como promedio | GETTY IMAGES 

esunnan di e generacionnan anterior. 


Pa berigua esaki, e cientificonan a realisa resonancia 
magnetico na 3.226 persona, hende muhe (53%) y hende 
homber (47%) entre 45 y 74 aña. Comparando e imagennan 
di e boluntarionan naci entre e decada di 1930 y 1970, nos 
ta haya cu, den un promedio, e celebro di e participantenan 
di aña 70 a representa un volumen di 6,6% mas grandi cu 
esunnan di e suhtonan cu a bin na mundo cuarenta aña 
prome, sin diferencia significativo entre hende homber y 
hende muhe. 


E crecemento lo a afecta e areanan importante manera e 
substancia blanco - red di axon mielinisa cu ta permiti e 
comunicacion entre e diferente areanan paden y pafo di e 
sistema nervioso -, e substancia shinishi cortical - caminda 
cu e mayoriia di e procesonan cognitivo y emocional, ta tuma 
luga - y e hipocampo, structura responsabel di e diferente 
funcionnan cognitivo manera e memoria of e capacidad pa 
orienta y desplasa. 


E densidad aki por ta influencia pa varios factor ambiental 
y di desaroyo, manera un miho atencion medico pre y post- 
natal, avance den nutricion, cambio den e estilo di bida, 
aumento di acceso na educacion y un mayor stimulacion 
cognitivo. 


Pa inteligencia, e tamaño (casi) no ta importa 
E siguiente cuestion cu ta asalta nos ta: e aumento di e 
celebro ta haci nos e ora mas inteligente? No exactamente. 
Aunke e estudio ta analisa tendencia den volumen celebra y 
su asociacion cu factor temporal y ambiental, e tamaño no 
ta necesariamente un indicador directo di inteligencia. 


E teoria di encefalisacion ta sugeri cu e tehido celebral 
“extra” ta permiti dedica mas neurona na tarea cognitivo. 
Y aunke ta berdad cu ta existi un corelacion chikito pero 
significativo entre e dimensionnan di e encefalo y e rendi- 
mento cognitivo, no ta existi un relacion directo y absoluto 
entre ambos parametro. 


E inteligencia ta un constructo multifacetico determina pa 
un variedad amplio di factor incluyendo e genetica, e ambi- 
ente y salud. 


Fuera di esey, e habilidadnan cognitivo superios ta influ- 
encia p’e structura y conectividad celebral, plasticidad y e 
experiencia individual, entre otro elemento. 


Definitivamente, e tamaño di e encefalo no ta e unico factor 
cu ta determina e inteligencia. E encefalisacion of aumento 
relativo di e tamaño di e encefalo relaciona cu e tamaño di e 
curpa, tabata un proceso clave den e evolucion di e celebro 


humano, pero no e unico. 


Tambe tabata necesario un reorganisacion di e tehidonan y 
e circuitonan celebra. Por lo tanto, e relacion entre e tamaño 
y e inteligencia no ta lineal y especie cu celebro mas chikito 
por presenta habilidad cognitivo superior n’esun di e espe- 
cienan cu organo mas grandi. 


Un ehempel cla ta e parhanan compara cu e primatenan. 
Nan celebronan ta mas chikito relaciona cu nan curpa, pero 
tin un densidad eleva neuronal concentra den area deter- 
mina. 


Esaki ta permiti nan disfruta di nivel halto di cognicion cu 
habilidad maner planificacion pa futuro of e buskeda di 
patronchi. Mescos por sosode entre diferente individuo 
humano. 


Miho prepara pa confronta e deterioro cognitivo 
Loke si ta parce ta indica e tipo aki di estudio ta cu e aumento 
di e tamaño di e encefalo por influencia den e desaroyo 
cognitivo door di proporciona un mayor reserva celebral, 
loke ta reduci potencialmente e riesgo di deterioro cognitivo 
y malesa neurodegenerativo. 


Solamente na Spaña, cerca di un miyon di persona ta sufri 
algun tipo di demencia, caracterisa pa un disminucion di e 
volumen encefalico. E investigacionnan cientifico ta sugeri 
cu un volumen celebral mayor por asocia cu un mayor salud 
celebral y mas resistencia na dolencia manera Alzheimer. 


Miho bisa, cu un encefalo mas grandi lo tarda mas den perde 
volumen manera consecuencia di e malesa, loke por traduci 
den un mayor speransa y calidad di bida p’e pashentnan di 
demencia. 


Te asina leu, esaki ta solamente un hipotesis cu tin mester 
hopi mas investigacion pa confirma. Es mas, e crecemento 
di e encefalo lo tin cu bay compaña di un mehoracion den e 
plasticidad celebral influencia pa nos ambente. 


Esaki lo ta clave pa procesa mas informacion, siña miho y 
adapta mas facilmente na diferente situacion a lo largo di e 
bida. 


Resumiendo, mientras cu e aumento di e volumen celebral 
a lo largo di e decadanan no traduci directamente den un 
mayor inteligencia, ta ofrece un perspectiva fascinante riba 
nos evolucion neurologico. 


E crecemento aki por representa un tipo di “reserva cogni- 
tivo”, un bentaha scondi cu por yuda nos combati e male- 
sanan neurodegenerativo manera alzheimer. 


Diahuebs, 2 Mei 2024 
AWEMainta 
POLITICA 
27 


ULTIMO dianan a conoce yen di movecion y strategia politico 
di parti di gobierno pa asina Partido MEP trata di mantene nan 
voto den e proximo eleccion cu lo no ta mucho leu. Partido 
MEP ta consciente cu pueblo no ta nada contento cu tur e 
medidanan y pa evita posibel accionnan a atende indexering 
y logra keda cla cu e indexering cu e sindicatonan. Esaki t’e 
prome biaha den un tempo asina cortico y sin cu mester a subi 
caya cu e empleadonan publico a logra haya compensacion p’e 
perdida di compra. 


Den pasado empleadonan publico a bay den welga pa logra 
haya un ahuste di salario. No work no pay tabata aplicabel. 
Esaki ta un logro historico of atrobe un maniobra politico unda 
a tira un has pa gana voto den e proximo eleccion? Gobierno a 
lubida riba esnan cu riba pensioen. Parce cu e pensionadonan 
no ta conta pa gobierno aki mas. 
E strategia no a caba aki. Partido MEP sa cu e tin un batata 
cayente na caminda esta matrimonio di mesun sexo. Partido 
MEP mester tene cuenta cu e Partido mes, mescos cu nos 
pueblo, ta dividi pa locual cu ta trata e matrimonio di mesun 
sexo di un banda y di otro banda e posicion na fabor di su 
partner esta Partido RAIZ. Anticipando riba e reunion den 
parlamento, Partido MEP ta organisa un town hall meeting 
“Ban Topa” na Cede di Partido MEP. 


Esaki no ta casualidad, pasobra Partido MEP ta organisa e Ban 
Topa net un dia prome cu e reunion di parlamento caminda 
lo trata e ley di matrimonio di mesun sexo. Informacion cu 
nos a ricibi ta cu lider di Partido a yama caba un reunion cu 
parlamentarionan di Partido MEP riba e tema di matrimonio di 
mesun sexo. Segun nos por a compronde e parlamentarionan 
a wordo instrui con nan mester vota dia 8 di mei 2024. Lo no 
keda nos di Partido Curpa nada straño cu Partido MEP vota 
contra di e ley di matrimonio di mesun sexo pa asina por saca 
probecho politico pa no perde voto di e pueblo cristian. 


E pregunta ta keda n’e pueblo Cristian si nan lo guli e ansue 
y asina cay den trampa di Partido MEP. Nan por gaña hende 
pero Dios conoce nan curason, pasobra no t’e mesun Partido 
MEP cu den pasado a sostene e amienda 7 cu a wordo intro- 
duci dia 8 di September 2016. E amienda inicialmente a wordo 
tira den bari sushi, pero ta lider di Partido MEP conhunta- 
mente cu democracia real y Partido AVP a saca e amienda aki 
y transform’e den geregistreerd partnerschap. 


Dia 1 di maart 2021 parlamento di Aruba a vota pa introduc- 
cion di e geregistreerd partnerschap caminda 17 parlamen- 
tario a vota na fabor y solamente 4 a vota contra. Historia lo 
mustra cu mayoria den Partido MEP semper tabata na fabor 
di introduccion di e ley, pasobra na mesun momento cu ta 
haci comosifuera di tin obhecion contra matrimonio di mesun 
sexo, nos minister president ta laga traha e Aruba National 
Gender policy na mei 2022 a hiba un discurso riba e tema aki 
na Universidad di Aruba pa despues na Hulanda y a hiba un 
discurso riba e punto 5 di Sustainable Development Goals cu 
t’e igualdad di genero cu tin inclui e matrimonio di mesun sexo. 


Nos ta den un tempo biblico y e politiconan cu ta kere cu nan 
por haci bofon di Dios lo tin cu wanta e consecuencianan. 
Locual cu bo sembra lo bo recoge. Lo bono scapa di dje. E 
Sustainable Development Goals ta contra bienestar di e famia 
y ta contra di nos yiunan. 


Nos parlamentarionan supuestamente Cristian ta masha bon 
na altura di e agenda diabolico cu gobierno ta hinca aden. 
Aruba ta bay confronta momentonan hopi dificil y solamente 
si nos pueblo hala cerca Dios, nos lo wordo libera y lo ricibi e 
bendicionnan di Dios. Nos di Partido Curpa ta desea e clase 
trahado feliz dia di obrero. Partido Curpa e unico alternativa. 


Eric Ras(Curpa): 


Strategia politico y no interes di 
pueblo ta importante pa gobierno 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

REVISTA di prome categoria di biahe y plataforma di medio 
Travel + Leisure a nombra Bucuti & Tara Beach Resort, Aruba 
riba su lista pa 2024 di ‘T+L 500’ un di e miho hotelnan na 
mundo. Di acuerdo cu Tripadvisor, ta calcula cu tin mas di 
1.2 miyon hotel y resort na mundo. Pa propiedadnan, incluy- 
endo Bucuti & Tara, esey ta nifica cu nan ta den e top 0.04% 
como ganado di e T+L 500. 


Travel + Leisure ta un di e marcanan di mayor influencia di 
medio di biahe. Su extenso medio multi-plataforma ta yega 
na 16 miyon bishitante online unico tur luna y na 950.000 a 
traves di su edicion di imprenta. Travel + Leisure ta celebra 
biahe y ta provee servicio y inspiracion na cualkier punto di 
un biahante su emprendimento personal, di idea pa biahe 
te na logistica. Di e luganan mas popular na mundo te na 
hoyanan scondi, e medio ta yuda su lectornan pa haci lo 
maximo di nan valioso tempo liber. 


Cada aña e lectornan di Travel + Leisure ta vota pa nan desti- 
nacion, hotel den ciudad, resort y mas, den e encuesta di 
World’s Best Awards. Tumando e resultadonan di encuesta 
di World’s Best Awards di 2023, Travel + Leisure ta reconoce 
e 500 miho hotelnan na mundo den e edicion 2024 di T+L 
500, cual no ta un lista segun rango. E propiedadnan T+L 
500 ta dividi den ocho region geografico, diseña pa sirbi 
como un recurso confiabel pa miyones di biahante entusi- 


asma. 


Servicio personal y luho di espacio di awendia 
Periodista Jacqueline Dole a cubri Bucuti & Tara na januari 
ultimo pa Travel + Leisure den su storia, “I’ve Visited Aruba 
More Than 30 Times — Here’s How to Plan the Perfect Trip.” 
Dole a comparti cu e resort na Eagle Beach a ser nombra 
como un di e Travel + Leisure readers’ favorite resorts in 
the Caribbean, Bermuda, and the Bahamas in 2023 y cu “e 
propiedad - pa adulto so - ta distingui su mes como un lider 
den biahe sostenibel, sin sacrifica luho. Huesped ta haya un 
conciërge personal na check-in, sun lounger garantisa na 
beach, completo cu servicio di bebida segun pedido, y desa- 
yuno diario.” 


Travel + Leisure ta Corona Bucuti & Tara Beach Resort 
como Aruba su unico hotel entre mihonan di mundo 

MINISTER di Asuntonan Economico, 
Comunicacion y Desaroyo Sostenibel, 
Geoffrey Wever, a presencia e reapertura 
grandioso di Mango na Caya Betico Croes. 
E Minister ta extende su felicitacion mas 
cordial na Grupo Bennu y ta gradici nan 
sinceramente pa nan confiansa y contri- 
bucion significante na economia di Aruba 
y nan inversion den e area principal di 
Oranjestad. 


Grupo Bennu ta doño di varios otro fran- 
chise cual nan shopnan ta ubica den caya 
grandi, y ta mustra di tin un conocemento 
p’e mercado local y regional. A pesar di e 
retonan toch nan ta mira e oportunidad 
pa sigui inverti. E reapertura di Mango ta 
un demostracion di confiansa cu ta spera 
motiva otro empresarionan pa reconsidera 
e posibilidadnan den y rond di centro di 
Oranjestad, cual ta den liña cu esfuersonan 
di gobierno pa revitalisa e area. 


Minister Wever ta expresa su gratitud 
p’e rol activo cu Grupo Bennu ta hunga 
den fomenta crecemento y renobacion 
economico, y ta mira padilanti pa mas 
desaroyonan positivo den futuro cercano. 


Minister Geoffrey Wever ta felicita Grupo Bennu 
pa reapertura di Mango na Caya Betico Croes 

AYERA, diaranson 1 di Mei a tuma luga e Open 
Dag anual di Marinierskazerne na Savaneta. For 
di 10:00or te 16:00or Marina Real a  habri su 
portanan pa publico cu un programa varia pa 
hoben y adulto. 
E open dag a brinda un scala amplio di activ- 
idad y demostracion, durante cua e bishitan- 
tenan por a haya un bista unico di paden den 
e trabou di socionan di Defensa y Siguridad.  
Cuerpo di Marina, Mareshosé Real, Wardacosta 
Region Caribe, Oficina di Gestionnan di Desaster 
Aruba y Cuerpo Policial Aruba  tabata presente 
pa demostra kico nan tin den cas.  
Algun aspecto cu mas a destaca riba e dia tabata 
entre otro e impresionante saltonan cu parachute 
di ‘Defensie Paraschool’, e organisacionnan 
beneficio cu a sostene  diferente accion di bon 
causa  y baretnan cu a keda reparti bou di e 
muchanan. E organisacionnan cu a ricibi sosten 
cu e evento ta, ‘CasMarie Centro di Encuentro pa 
Persona cu Demencia’ y ‘Centro di Bario (CdB) 
Savaneta’. 
Durante dia a tuma luga demostracionnan riba 
tera y riba awa, cada un cu dos demostracion, 
durante cua a imita diferente scenario despues. 
Ademas di e demostracionnan tabata musica 
live, mientras cu e mercado y e kiosconan di 
cuminda a ofrece e bishitantenan cosnan dushi 
y souvenir pa bay cas cu n’e. 
E exito di e Open Dag di Marinierskazerne na 
Savaneta ta danki n’e esfuerso di tur esnan 
envolvi y e participacion cu entusiasmo di e 
publico. E evento no solamente a contribui na 
engrandece e consciencia tocante e trabounan 
di servicionan di Defensa y di Emergencia, pero 
tambe a brinda sosten valioso na dos acto di bon 
causa. Te otro aña riba 1 di Mei 2025! 


Open Dag di Marinierskazerne na Savaneta 

E aña aki, 3.375 persona a ricibi un condecoracion real 
durante e tradicional ‘lintjesregen’ pa Dia di Rey na Hulanda, 
e cantidad mas halto desde 2012, ora cu e monarca ante- 
rior, Reina Beatrix, a concede un gran cantidad di condec- 
oracion. P’e actual monarca, Rey Willem-Alexander, e cifra 
aki ta marca un record, superando ampliamente e 2.832 
condecoracion otorga aña pasa, un aumento di casi 20%. 


Kanselarij der Nederlandse Orden, encarga pa maneha e 
condecoracionnan, no tin un splicacion cla p’e aumento aki. 
Un vocero a señala cu no tabatin un campaña special pa 
incentiva e nominacionnan, pero cu “parce cu hopi hende ta 
considera un condecoracion real como un forma special di 
gradici e boluntarionan pa nan dedicacion.” 


E condecorado mas bieu di e aña aki ta Albert de Gooijer, un 
homber di 98 aña fo’i Utrecht, kende a traha como bolun- 
tario desde 1966 te cu 2020, participando den actividad 


di scouting y un iglesia protestant. Contrario, esun mas 
jong pa ricibi un condecoracion tabata Jeron Groeneveld di 
29 aña, for di e pueblo di Zwammerdam na Zuid-Holland. 
Groeneveld ta traha como director n’e radio emisora local 
Studio Alphen y tambe ta colabora boluntario n’e banda 
local, den un grupo di teatro amateur y den un club di hunga 
pa mucha. 


N’e islanan di Caribe Hulandes, incluyendo Aruba, Boneiro, 
Corsou, Sint Maarten, Sint Eustatius y Saba, 42 persona a 
ricibi un condecoracion real. Aña pasa, e cantidad di condec- 
oracion den e regionnan aki tabata 30, mientras cu den e 
añanan anterior a otorga 58 y 80 respectivamente. 


Fuera di e condecoracionnan otorga na Hulanda y Caribe 
Hulandes, tres di e nominadonan ta biba na Belgica. Tambe 
a otorga medaya na un Hapones y un ciudadano di Merca, 
reflehando e alcance internacional di e distincionnan real. 


Record di condecoracion real 


Rey Willem-Alexander a otorga mas ‘lintjes’ cu nunca 

RIBA celebracion di dia di Rey, CEDE Aruba 
cu proyecto comunitario Bario Unico a 
organisa e prome Ban Caya 2024 den San 
Nicolas. For di merdia caba tin famianan a 
cuminsa yega pa e evento pero a scucha cu 
tabata mas atardi lo cuminsa. Esaki caba 
tabata duna e bista di e necesidad pa fami- 
anan ta hunto den un celebracion asina. 
Pa 4or a cuminsa cu e diferente actividadnan 
y informacionnan cu a wordo ofreci dor di e 
instancianan (NGOS) cu a forma parti di Ban 
Caya. 


E multitud a sa di disfruta di boxing, hotwheels, 
street basketball, skateboard, rollerblades, 
dam, volleyball, y RYGF (Reach Your Goal 
Foundation) cu un tremendo idea pa pone 
weganan popular enbibo riba caya. Tambe 
tawata tin Competencia di baseball dunando 
hopi mucha un oportunidad di hunga den 
ekipo. Banda di deporte, bishitantenan por 
a ricibi lesnan di percusion, informacion di 
EHBO, y informacionnan di diferente instan- 
cianan cu ta yuda hoben y famia. Tabata tin 
arte, cultura, bendemento di materialnan dor 
di nos muchanan via Rode kruis, weganan di 
WAW mobiel hunto cu instructornan di IBiSA 
y hopi cuminda y ambiente. Loke tambe a 
resalta durante di e atardi aki ta e forma cu 
a cera conoci cu e diferente nacionalidadnan 
cu ta integra nan cultura den San Nicolas. E 
integracion di nos muchanan cu tin discapa- 
cidad mental of fisico cu a participa durante 
e presentacionnan. 


Un union bunita cu a haci e atardi aki uno 
special. Centro di Bario Brazil y Centro 
di Bario Lago Heights ta tin nan informa- 
cionnan di tur locual e centro tin pa ofrece 
na e comunidad di pariba di brug. Un danki 
sigur na tur instancia cu tabata t’ey, IBISA cu 
ta partner di Bario Unico pa e proyecto aki y 
tur boluntario cu a yuda durante preparacion 
y ehecucion di e Proyecto aki. Un danki na 
nos sponsornan. CEDE Aruba ta anuncia di 
biaha e siguiente Ban Caya cu ta den juli den 
e bario di Dakota. 


CEDE Aruba contento cu e 2500 hende 
cu a bishita ‘Ban Caya’ na San Nicolas 


Diahuebs, 2 Mei 2024 
AWEMainta 
COMUNIDAD 
33 


MINISTER di Asuntonan Economico, Comunicacion 
y Desaroyo Sostenibel, Geoffrey Wever, a presenta na 
Parlamento di Aruba un plan integral pa mehora e funciona- 
mento di e Huurcommissie, cu ta encarga cu e regulacion di 
asuntonan relaciona cu huur di propiedad. 


Minister Wever a reconoce e necesidad di personanan nobo 
den e comision, introduciendo a Sra. Monica Kock como 
Presidente y Sra. Marlee Lacle como Secretaris. Tambe a 
elabora riba un “Processreglement” nobo cu ta ser intro- 
duci, acompaña pa un cambio di localidad y un diseño nobo 
pa facilita reunionnan entre huurder y verhuurder na un 
manera mas efectivo. T 


ambe tabata importante pa ahusta e bezoldeging di e perso- 
nanan den e Huurcommissie, mirando e cantidad trabou y e 
responsabilidad y experticio necesario pa eherce e trabou, 
pa cual ta dificil pa haya personanan capacita pa eherce 
esaki. 


E Huurcommissie ta opera manera un “corte”, basa riba 
leynan pertinente. E no ta interacciona directamente cu 
clientenan ni ta duna conseho, pero ta enfoca solamente 
riba soluciona conflictonan entre huurder y verhuurder. 


SEDECO (Dienst Huur en Consumenten Zaken) tin un rol 
crucial den proteccion di derecho di consumidor y huurders. 
Ademas, Minister Wever a splica cu AFTA (Aruba Fair Trade 
Authority) pronto lo bay wordo encarga cu proteccion di 
consumidor contra violacionnan sistematico di entidadnan, 
a traves di un ley nobo cu tin den preparacion. 


E presentacion di Minister Wever ta marca un paso importante 
pa garantisa e transparencia y eficacia di e Huurcommissie, 
sigurando cu e procesonan legal y regulacionnan relaciona 
cu huur ta ser maneha na un manera husto y efectivo. 


Minister Geoffrey Wever a presenta plan di mehoracion 
pa funcionamento di Huurcommissie na Parlamento 

E aspecto mas importante pa un doño di trabou por logra 
su vision y metanan ta su trahadonan. Dia 1 di mei, Dia di 
Obrero, Prome Minister den nomber di Gobierno di Aruba 
ta gradici cada trahado pa nan esfuerso, dedicacion, y nan 
empeño. 


Prome Minister a expresa cu danki na e forsa di cada un 
trahado, por bati riba pecho cu orguyo y bisa cu Aruba ta 
den recuperacion di e peor pandemia y Aruba ta prosper- 
ando. 


“Mi ta gradici tur esnan cu danki na nan labor ta yuda nos 
pais bay padilanti. Abo cu ta traha duro tur dia, lanta mainta 
trempan, lora bo manga y bay traha y asina hiba bo empresa 
of bo organisacion padilanti y asina hiba Aruba padilanti 
tambe. Awe nos kier para keto pa nos reconoce bo. Mi sa cu 
no ta facil, e por ta bin cu hopi sacrificio y lucha y nos kier 
pa bo sa cu nos ta reconoce esaki. Cu Dios sigui bendiciona 
tur esnan cu ta labora na Aruba pa asina hunto nos sigui 
hiba e pais aki padilanti. Pabien riba Dia di Obrero y danki di 
curason pa e esfuerso y e labor cu boso ta haci pa nos dushi 
isla Aruba,” Prome Minister a expresa. 


Prome Minister su mensahe pa Dia di Obrero 


Danki di curason p’e esfuerso y e labor 
cu boso ta haci pa nos dushi isla Aruba 

Now Playing 


For Showtimes and online ticketing: www.caribbeancinemas.com 


A fever dream action film that follows Boy, a deaf person with a 
vibrant imagination. When his family is murdered, he is trained by a 
mysterious shaman to repress his childish imagination and become 
an instrument of death. 


Tashi, a former tennis prodigy turned coach is married to a cham- 
pion on a losing streak. Her strategy for her husband’s redemption 
takes a surprising turn when he must face off against his former 
best friend and Tashi’s former boyfriend. 


After leaving the business one year earlier, battle-scarred stuntman 
Colt Seavers springs back into action when the star of a big 
studio movie suddenly disappears. As the mystery surrounding 
the missing actor deepens, Colt soon finds himself ensnared in a 
sinister plot that pushes him to the edge of a fall more dangerous 
than any stunt. 


After receiving an order to be replaced in Operation Strix, Loid 
decides to help Anya win a cooking competition at Eden Academy, 
by making the director’s favorite meal in order to prevent his 
replacement. 


Boy Kills World 


challenger 


the fall guy 


spy x family 


code: 
White 

BAN papia di nomber di pisca. Bo conoce bo piscanan? 
Un serie di articulo informativo cu ta ilustra algun pisca 
y nan nomber na Papiamento den cual Departamento di 
Agricultura, Cria y Pesca, conoci como Santa Rosa kier 
comparti y alabes haya informacion for di publico. Lesa 
na final di articulo con pa haci esaki. 


Candelchi, Squirrelfish, Holocentrus adscensionis: 
Candelchi ta eigenlijk referi na henter e famia di candelchi 
of otro bisa, ora nos bisa candelchi, nos kiermen varios 
diferente especie pero cu no ta distinguinan pa especie. 
Den e potret aki, nos ta mustrando esun mas comun 
den nos awanan cual ta e asina yama na Ingles, squir- 
relfish of bou nomber cientifico Holocentrus adscen- 
sionis. Bou candelchi, nos na Aruba generalmente ta 
referi na tur e diferente especienan di candelchi. Tur ta 
parce otro y emberdad ta dificil distingui entre nan. 


E famia candelchi e ora ta keda distingui pa e siguiente 
caracteristicanan. Nan ta cora te cu roos di color y hopi 
biaha ta mustra manera strepi di cora entre e scamanan 
a lo largo di e curpa. Nan tin spina duro y semper arma. 
Na hermana isla Corsou, sa yamele bari di clabo, p’e 
motibo ey. 


Den nos awanan tin 7 pa 8 tipo of especie presente y cu 
sa ser gara y mira ocasionalmente. Por distingui nan pa 
diferente marca manera color na spina dorsal of marca 
na curpa. Den e articulo aki no lo profundisa den esey. 


Na Aruba: 
Candelchi ta ser cara riba rifnan of areanan cu struc- 
tura den awa unda nan por sconde. Aunke nan ta 
prefera busca nan cuminda anochi, nan ta activo den 
dia tambe. Nan ta comibel y ta dushi hasa seco bros cu 
su lamunchi. E ta peculiarmente desafiante pa scama 
e pisca y p’esey e no ta un di e preferinan cerca pisca- 
donan. Nan ta biba hopi biaha den grupo. 


Contacto cu nos: 
Ta intencion pa periodicamente Santa Rosa saca 
mas informacion pa tocante di nomber di pisca na 
Papiamento. 
Si bo tin informacion of comentario pa engrandece cono- 
cemento of si ta desea informacion of topico specifico 
pa nos amplia ariba, por manda esakinan libremente na 
info@santarosa.aw. 
Si bo mes ta piscado y bo kier comparti bo captura di 
e pisca en cuestion, sea liber pa manda esaki pa nos 
considera publikele. 


Nomber di pisca na Papiamento: Candelchi 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


KONINGIN Wilhelmina Fonds Aruba ta existi ya desde 1961 
unda e meta di e fundacion ta pa preveni y combati cancer 
na Aruba.  Obhetivo di e fundacion ta pa duna sosten na e 
pashentnan di cancer cu ta biba na Aruba. E fundacion no ta 
wordo subsidia y p’esey anualmente ta colecta placa pa por 
sigui cu e trabou di informa, educa y duna sosten na e pueblo 
di Aruba. 


Contrario na otro añanan e aña aki lo colecta riba dos fecha 
so: dia 4 y dia 25 di mei. Diasabra awor dia 4 di mei e bolun- 
tarionan lo ta un bes mas riba caya na diferente localidad tur 
rond di nos isla p’asina recauda fondo pa e fundacion. Bo ta 
reconoce e boluntarionan na nan schort cora y e collectebus 
shinishi. 


Si bo kier forma parti di e team di boluntario, sea individual- 
mente of den grupo, bo por tuma contacto cu nos na 5937227.  


KWF Aruba ta riba caya e weekend aki p’e colecta anual 

GLW Foundation ta den pleno preparacion pa Miss Teen 
Aruba International 2024. E aña aki celebrando 15 aña 
di eleccion unda cu durante añanan Miss Teen Aruba 
International a sa di demostra cu e comision ta traha den 
e miho formacion di e candidatanan y e logronan durante e 
ultimo 17 añanan aki cu George Winterdaal como Presidente 
pa e prueba di e trabou cu e candidatanan. 


Paisnan unda e candidatanan a bay ta Rep. Domincana, 
Panama, El Salvador, Bahamas, Guatemala, Costa Rica, 
Nicaragua, Honduras, Colombia, Bulgaria y mas. 


Desde cu George a tuma e presidencia di Miss Teen Aruba y 
despues Miss Teen Aruba International a uza e lema “Algo 
mas cu un certamen di beyeza” y tur aña ta organisa dife- 
rente proyectonan. GLW Foundation ta haci e.o Cupcake di 
Speranza, Un man pa nos ruman, Feed the Kids y tambe 
un sin fin di actividadnan caritativo cu e candidatanan. E 
comision organisado ta sigur prepara e candidata cu tur 
ekipo necesario p’asina por yud’e den su desaroyo pa 
futuro. Hopi candidatanan di Miss Teen Aruba International 
despues a sigui participa den otro Plataformanan manera 
Reina Hispanoamericana, Miss International, Miss World y 
Miss Universe. 


Diabierna awor dia 3 di mei t’e ultimo dia pa inscribi p’e 
concurso bunita y unico aki. 
BIBA UN EXPERENCIA UNICO Y DI HOPI APRENDIZAHE 


Bo tambe kier participa? Wel ta masha facil? 
E aña aki GLW Foundation a haci algun cambio masha inte- 
resante. 
Bo tin e edad di 15 pa 19 aña? Bo tin gana di biba un exper- 
encia unico? Bo kier representa Aruba na nivel internacional? 
Bo kier amplia bo conocemento general y siña mucho mas di 
varios topico. Wel esaki ta bo chens pa participa. 


Gastonan? 
Hopi biaha e preocupacion di Mayornan ta e gastonan halto 
cu no necesariamente ta asina, Mirando e situacion comision 
organisado e aña aki lo cobra un suma masha atractivo cu 
lo cubri basicamente tur gasto di a candidata pa e elleccion 
official. 


E suma cu lo paga ta inclui e inscripcion di e candidata, trahe 
di baño pa anochi final (e aña aki lo trece trahe di baño bek 
), Trahe di Baile di apertura, Trahe pa Entrevista cu Hurado, 
Sapato pa anochi final, Trahe di Gala (diseña pa Endy Croes) 
pa anochi final, T-shirt Uniform pa e temporada). 


Si cualkier mayor ta desea mas informacion por yama libre- 
mente George Winterdaal na 5616151 of Nurianne na 
6990840 y asina por ricibi tur informacion y detaye. Final di 
Miss Teen Aruba International lo tuma luga diasabra 13 di 
juli den Renaissance Convention Center. 


GLW Foundation a prepara un agenda di actividadnan 
creativo, social y educativo masha great mes cu hopi even- 
tonan unda nan lo siña hopi pero tambe lo have fun y disfruta 
di e temporada 2024. 
Nos ta desea GLW Foundation tur clase di exito p’e tempo- 
rada nobo di Miss Teen Aruba International. 
Bo ta desea di representa Aruba na nivel internacional, no 
duda mas y yama awe mes pa mas 
informacion na 5616151. 
Miss Teen Aruba International, mas cu un certamen di 
beyesa, NOS TA E ACADEMIA! 


Instalacion lo tuma luga den mei y final lo ta 13 di juli 2024 


Ultimo dianan pa inscribi pa Miss Teen Aruba International 

DIALUNA anochi den Cas di Cultura 
a celebra e Dia Internacional di Baile. 
Prome Minister Evelyn Wever-Croes den 
representacion di Minister di Finansa y 
Cultura, señora Xiomara Maduro, a duna 
un discurso dedica na e arte bunita aki. 


Tur aña dia 29 di april, ta celebra Dia 
Internacional di Baile. Esaki ta un inici- 
ativa di Comite Internacional di Danza, 
cu a wordo proclama pa UNESCO for di 
aña 1982. E fecha aki a wordo scogi pa 
conmemora e fecha natal di e bailarin 
y coreografo Frances, Jean-Georges 
Noverre, cu ta wordo considera e creado 
di ballet moderno. Esaki ta un dia di cele- 
bracion rond mundo durante unda ta 
rindi homenahe na e bunitesa y divers- 
idad di e arte di baile. 


Prome Minister a expresa cu e arte di baile 
no tin barera cultural ni politico tampoco 
tin genero, rasa of religion. Baile tin un 
impacto grandi riba nos bida y tambe 
tin un papel importante den nos cultura 
entre otro durante nos carnaval y cele- 
bracionnan nacional. Baile ta un medio 
pa expresa e idioma di nos alma, e ta uni 
cultura, conectando nos por medio di un 
idioma comparti di pasion y expresion. 
A traves di baile tambe nos ta expresa 
sentimento di alegria y ta promove salud 
mental. Tambe e ta un manera pa haci 
ehercicio y ta baha stress. 


Prome Minister den nomber di Gobierno 
di Aruba ta felicita tur bailado, scol di 
baile, grupo di baile, director, coreo- 
grafo, docente y maestro di baile. “Masha 
danki pa boso cooperacion pa entretene 
nos comunidad y engrandece cultura di 
Aruba cu boso inspiracion, creatividad y 
talento. Un danki tambe na Departamento 
di Cultura y na tur cu a yuda organisa 
e anochi bunita aki”, e mandatario a 
expresa. 


Prome Minister presente n’e celebracion 
nacional di Dia Internacional di Baile 


Riba e dia aki rond di mundo ta rindi homenahe n’e bunitesa y diversidad di e arte di baile 

CONFORME e ley di A.T.A., tur aña tin dos momento importante, 
e prome ta ora di entrega e Rapport Anual cu e resultadonan di 
e aña anterior y e di dos ta ora di haci entrega di e presupuesto 
pa e aña siguiente. Tur aña A.T.A. a sa di cumpli debidamente cu 
entrega di e Rapport Anual, incluyendo resumen di resultadonan 
y di trabao haci, como tambe e relato financiero cu su respectivo 
‘goedkeurende verklaring.’ 


E entrega oficial a ser efectua den presencia di presidente di 
Hunta di Supervision di A.T.A., Francisco Quant, miembronan 
di e Hunta, conhuntamente cu CEO di Aruba Tourism Authority 
Ronella Croes, algun miembro di Management di A.T.A. y e repre- 
sentantenan di oficina di e firma di accounting encarga cu e audi- 
toria independiente, den e caso aki Grand Thornton. 


Procedura pa cu entregamento di 
Rapport Anual 
E Rapport Anual di A.T.A. ta wordo manda prome pa parla- 
mento di Aruba ‘ter inzage’ pa 10 dia di trabao. Despues di pone 
disponibel na parlamento, Minister di Turismo por duna su apro- 
bacion formal pa cu e Rapport Anual di A.T.A., e edicion di 2023 
pa ta exacto. 


Resultado 
Den 2023, Aruba por a surpasa metanan clave stipula pa cu 
‘Tourism Receipts’, ‘Stay-Over arrivals’, ‘Revenue Per Available 
Room’ y ‘Cruise Tourism arrivals’. Aruba a sa di mustra resulta- 
donan historico. Como un pais cu ta depende riba e industria di 
turismo como entrada primordial, esaki tabata un logro impor- 
tante pa bienestar di nos hendenan. E entrada genera directa- 
mente di turismo esta e ‘Tourism Receipts’ cu ta deriva di entre 
otro di e tres otro componentenan menciona, ta proyecta di cera 
2023 cu un crecemento historico di 34% compara cu 2019! E 
aña mas fuerte cu Aruba a conoce prome cu e pandemia. Por 
ilustra tambe cu a base di e resultadonan e ‘Average Daily Tourist 
Spending’ cu ta e averahe cu cada bishitante ‘Stay-Over’ ta gasta 
pa dia ta proyecta di cera aña cu un aumento di 26% compara cu 
2019. E aspectonan aki ta importante mirando cu ta papia aki ta 
total di gasto y patronchi di locual bishitantenan ta gasta y laga 
atras. 


E ‘Visitor Satisfaction’ cu A.T.A. ta midi y comparti mensualmente 
tambe a score entre 9 y 10 pa luna (10 ta e score maximo). 


Na 2023, A.T.A. a conta cu un total di Afl. 121,3 miyon na entrada. 
Considerando e tarea principal esta esun di mercadeo, ta di 
menciona cu 90% di e Afl. 82,2 miyon cu a wordo presupuesta pa 


gasto na mercadeo a wordo utilisa. Den contexto di A.T.A. e gasto 
di mercadeo ta enfoca primordialmente den mercadona interna- 
cional, y un porcion di e Afl. 82,2 miyon ta wordo utilisa pa asina 
stimula e modelo turistico di ‘High Value-Low Impact’. 


Sostenibilidad 
Den 2023, e meta primordial di mercadeo y promocion di A.T.A. 
a keda basa riba e continuidad di e modelo di High Value-Low 
Impact cu ta enfoca riba calidad di e bishitante y no volumen. 
Turismo di Niche a hunga un papel crucial den nos enfoke pa 
facilita e desaroyo sostenibel na largo plaso di e destino. 


Pa duna mas aporte na e compromiso, y segun meta y obhe- 
tivo strategico central di A.T.A., a establece un ‘Niche Framework’ 
den 2023 pa priorisa mas aun e desaroyo sostenibel. Banda di 
esaki, A.T.A. a cumpli cu diferente estudio pa duna apoyo pa cu 
un turismo sostenibel. Esakinan ta inclui; ‘Credit Card Visa Study’, 
a inisia estudionan mara na e topico di ‘Carrying Capacity’ cu a 
inclui update e inventario di ‘Short Term Vacation Rentals’, ‘Events 
Roadmap’, ‘Luxury Cruise Line’, ‘Visitor Sentiment’. Riba nivel di 
desaroyo di producto no ta solamente participa den diferente 
comision y ta duna hopi conseho y yuda desaroya maneho, pero ta 
lidera y/of participa financieramente na proyectonan pa stimula 
e desaroyo conforme e modelo di ‘High Value-Low Impact’. Por 
pensa riba ‘Aruba Hospitality and Security Foundation’, ‘Aruba 
Excellence Foundation’, ‘Visitor Center San Nicolas’, campa- 
ñanan di Ban Serio, desaroyonan na Ayo Rock Formation, Bari 
di reciclahe, restauracion di trapinan na Hooiberg, colocacion 
di ‘buoys’, introduccion di ‘Mountain Bike Trails’, upgrade inte- 
gral di Seroe Colorado como tambe Mangel Halto, colaboracion 
estrecho cu ‘Aruba Conservation Foundation’ y hopi mas. 


Ta gradici 
Recientemente A.T.A. a lansa sitio web www.ata.aw caminda cu 
por encontra noticia, relato di prensa, diferente rapport, informa- 
cion encuanto vacatura na A.T.A., y mas. A.T.A. su rapport anual 
lo ta pronto disponibel riba e sitio aki. 


Por ultimo, A.T.A. ta felicita y gradici e ekipo completo di A.T.A. 
pa nan trabao y pa e logro aki di por entrega un biaha mas un 
rapport cu un ‘goedkeurende verklaring’. Tambe ta gradici Hunta 
di Supervision, Grant Thornton y Minister di Turismo pa e dili- 
gencia necesario pa duna nan revision y aprobacion di e docu- 
mento aki. Y mas cu claro ta gradici y felicita e miles di trahadonan 
den nos sector turistico cu ta traha dia aden y dia afo cu pasion y 
dedicacion na nan bienestar, y na bienestar di nos nacion! Hunto 
nos lo sigui bay dilanti! 


A.T.A. cu entrega oficial di Rapport 
Anual 2023 na Minister di Turismo 

RECIENTEMENTE un amigo y fiel lector di 
mi articulonan a manda mi un pida di un 
articulo cu Adam Gopnik a skirbi den The 
New Yorker. E pieza ta parti di un reseña di 
e critico/autor Max Beerbohm riba e skir- 
bimento di James A. McNeil Whistler, miho 
conoci como pintor. (Whistler a pinta e 
famoso “Whistler’s Mother” balora na mas 
di 30 miyon dollar). Beerbohm ta compara 
escritura cu discurso como maneranan di 
expresion y ta elogia Whistler pa su estilo 
di skirbi. 
E pieza di Beerbohm a inspira mi pa 
analisa mi propio esfuersonan como autor 
na Papiamento y te asina leu cu mi por, 
purba sigui ehempel di Whistler. 


E problemanan na Papiamento ta hopi. 
Manera Beerbohm ta alega, como autor 
mi mester tuma na cuenta cu skirbimento, 
como un manera di expresion, tin di competi 
cu comunicacion oral. Skirbimento defini- 
tivamente ta den desbentaha. 
Esun cu ta papia no tin mester di depende 
solamente riba loke e ta bisa; e tin ayudo 
di su “body language”, su cara y mannan 
cu ta constantemente den movemento y 
ta hopi expresivo. Cu un dede den laira, 
Alvaro Uribe, ex-president di Colombia, por 
duna tremendo enfasis na su palabranan. 
Tambe e orador ta haya ayudo di su bos 
cu tur su inflexionnan y su paso variabel, 
lento of rapido. Cu esakinan, esun cu ta 
tene un discurso por hasta crea diferente 
nuance sutil. E predicador evangelico Billy 
Graham tabata maestro di halsa of baha 
su bos pa hala mas atencion na loke e ta 
bisa. Den e dianan mas dificil di Reino Uni 
durante e di dos Guera Mundiale prome 
minister Winston Churchill, uzando tur e 
recursonan di papiamento, a inspira y uni 
su pueblo cu su discursonan na radio. 
Pero nos cu ta skirbi? Pa tur efecto, ami ta 
depende completamente di e palabranan 
cu mi a scoge, di e secuencianan cu 
mi scoge pa posiciona e palabranan 
y di e simbolonan. Nos “Vocabulario 
Ortografico” ta yama nan signo di lesa. 


Tambe mi ta depende di e presentacion 
grafico di palabranan, uzando letternan 
minusculo of mayusculo, den bold of 
cursivo. Mi mester uza e poco recursonan 
disponibel pa expresa tur loke mi mes lo 
por a expresa cu mi bos, cara, mannan y 
otro gestionnan si mi tabata un orador. 
Benny Nisbet, ex-lider di Partido Politico 
Arubano, a hiba e uzo di LETTERNAN 
mayusculo pa hala atencion te un otro 
nivel. Pa hopi aña Sr. Nisbet tabata skirbi 
henter su relatonan pa prensa uzando 
letternan mayusculo exclusivamente. Ami 
ta convenci cu e practica aki ta contra- 
productivo. E autor cu tabata firma su 
articulonan E poeta Americano cu tabata 
firma “e. e. cummings” tabatin e reputa- 
cion di nunca uza letternan mayusculo. E 
practica aki ta tambe ta contra-produc- 
tivo. 


Na Papiamento, escogencia di palabra ta 
presenta un dificultad grandi pasobra no 
ta existi un diccionario di Papiamento cu 
ta splica e nificacion di un palabra den 
diferente contexto y ta lista nan uzo y su 
sinonimonan. P’esey mi ta uza e diccio- 
narionan di otro idioma, principalmente 
Ingles. Esaki ta duna mi e palabra cu ami 
kier scoge, pero despues mi mester yega 
na e palabra na Papiamento, sea via e 
Diccionario Ingles-Papiamento di Sr. Jossy 
Mansur of uzando idioma Hulandes via e 
Grootwoordenboek di e pareha van Putte- 
deWindt. 


Segun edufind.com, e signonan di lesa 
ta wordo uza pa structura y organisa bo 
skirbimento. (E Vocabulario di Ortorafia 
di Papiamento tin un lista di 11 signo cu 


nan nomber na Papiamento, pero no ta 
menciona pa kico cada un ta wordo uza). 
Pa ami, puntonan, signo di pregunta y 
signo di sclamacion normalmente ta indica 
fin di un frase. Tambe e signonan ta duna 
sentido, claridad y enfasis den frasenan. 
Tres punto (...) ta reemplasa texto cu 
e autor no kier inclui den un citacion of 
nan ta indica un pausa. Imagina bo si un 
buki ta wordo skirbi sin simbolonan cu ta 
instrui e lesado manera un tocado di fio cu 
ta lesa partitura di musica! 
Otro herment grafico cu e ami ta uza ta 
letternan diki (bold) of cursivo (italics). 
Palabranan cu letternan diki of cursivo 
ta otro manera di hala atencion di e 
lector of enfatisa un topico den e texto. 
Letternan cursivo ta wordo uza tambe 
den un citacion di un declaracion pa 
mustra na unda e orador a pone atencion. 


Desafortunadamente, tin corant cu ta 
elimina tur letter cursivo den articulonan 
cu nan ta ricibi. Esaki ta debilita e skirbido 
ainda mas. Recientemente un corant cu 
normalmente si ta uza letternan cursivo, 
accidentalmente a cambia tur pa letternan 
normal. Casualmente net e dia ey mi a cita 
un expresion cu tabata inclui palabranan 
cursivo pa pone enfasis riba cierto punto. 
Mi a adverti cu e palabranan cursivo 
tabata di esnan cu mi a cita. Pero como e 
palabranan cursivo a keda elimina, varios 
lector cu a lesa mi advertencia a contacta 
mi pa puntra mi ta kico por a pasa. Pa mi 
trata di yega na e nivel cu Beerbohm ta 
yama un “cadencia vocal claro”, mi ta haci 
un ultimo test; un examinacion di calidad 
prome cu mi somete e articulo pa publi- 
cacion: Mi ta lesa mi columna na bos 
halto y si mi lesamento cuminsa vacila mi 
ta restructura e texto pa e por lesa facil- 
mente. Mi ta realisa cu mi skirbimento ta 
leu di ta perfecto, pero mi ta sigui purba 
mehor’e. 


Clyde R. Harms Sr. 


Cua ta mas expresivo: Skirbi of Papia 

Sinceramente, Pastor Marcel Balootje 


Fortaleza pa Famia 


FOR di den Filipensenan 4:12 Apostol Pablo ta duna un 
splicacion hopi cla;Mi sa di biba humilde y mi sa di biba 
den prosperidad: Den cualkier y den tur circunstancia mi 
a siña e SECRETO di ta barica yen y di pasa hamber, tanto 
di tin abundancia como di pasa necesidad. Y (Filipensenan 
4:13 ta bisa: Tur cos mi por den Cristo, Kende ta duna mi 
fortaleza. 


Laga nos pone enfasis riba: Tur cos mi por den Cristo. 


Den Juan capitulo 15:1-17 Hesus ta splica na nos tur kico 
ta e beneficionan di ta den Cristo, y trece na nos memoria 
Juan 15:7 cu ta bisa lo siguiente: Si boso keda den Mi y Mi 
palabranan keda den boso, pidi tur loke boso kier, y esaki 
lo wordo haci pa boso. 


Awor e evangelio ta pa conscientisa tur hende di e grandesa 
di Dios, pa nan scoge pa Su Yiu Cristo Hesus y no laga e 
cosnan di mundo hinca nan den e caminda hancho cual ta 
hiba nan na perdicion. 


Pablo ta splica cu ora nos ta den Cristo nos ta prepara pa 
tur cos, tanto ora tin bentaha, of ora nos ta den desben- 
taha, pasobra solamente den Cristo Hesus nos lo siña e 
secreto di bida. 


Cual ta e secreto di bida? 
Awel esey ta cu den tur situacion nos mester permanece 
den Señor, pasobra eyden nos tin victoria, pasobra Cristo 
Hesus nunca a perde un bataya, y den dje nos tin tur cos 
(Filipensenan 4:6). 


Na prome luga nos tin salbacion y bida eterna, pasobra no 
tin Salbacion sino ta pa medio di Cristo Hesus. 
Romanonan 8:31 ta para skirbi: Kico nos por bisa di e 
cosnan aki anto? Si Dios ta pa nos ken por ta contra nos. 
Esun cu no a spaar Su mes Yiu, ma a entreg’E pa nos tur, lo 
E lo no duna nos tur- tur cos tambe hunto cun’E. 


E rechaso di Señor cu ta tumando luga, tur ilusion cu ta 
hiba na desilusion, e momento cu nos tur ta mirando con 
mentira por avansa, ta pone nos pensa un rato: Hende no 
ta aprecia locual Dios a haci pa nos tur. 
Pasobra den Juan 3:16 ta para skirbi cu Dios a stima e 
mundo asina tanto cu E a duna Su Yiu unigenito, pa ken cu 
kere den dj’E no bay perdi ma tin bida eterno. 


Imagina bo mes bo tin un amigo cu ta bisa bo cu e ta 


entrega su yiu su bida, pa bo bienestar y abo no ta aprecia 
esey, kico ta falta bo? 


Ta deber di tur hende pa honra Dios, biba pa Dios, pasobra 
nos bida ta den man di Dios, y mas cu tur cos respeta Dios 
na tur momento pa nos por wordo bendiciona. 


Den 2 Timoteo 3-1-9 Bijbel ta avisa nos di dianan traba- 
hoso, cual nos tur ta mirando, awor a yega tempo pa nos 
haci tur locual ta posibel pa e cosnan cu ta wordo menciona 
no ta parti di nos bida. Pasobra lo yega e dia cu nos tur lo 
duna cuenta na Dios.. 


Tur e señal cu nos ta mira ta sosode rond di nos ta un 
advertencia di e binida di Cristo. 
E enemigo ta purba tur manera di distrai, cu tur clase di 
bagamunderia, maldad y inmoralidad y politica barata, 
mentira y impuresa pa hala hende den scuridad. 


Pero nos tur sa cu nos Dios ta Todopoderoso, invencibel, 
no tin maldad cu Dios no por vence. 


Tur cos nos por den Cristo Hesus cu ta fortalece nos 

Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga 
atras keda bunita y 
Laga esakinan termina 
den tur buniteza. 
Autor: Cado Wever. 


Cu inmenso dolor na nos curason, 
nos ta anuncia fayecimento di nos 
ser stima: 


Lurbia Maria 
Maduro 
Cariñosamente yama 
“Lulu of Mamita” 
*11-12-1927 - †27-04-2024 


Acto di entiero lo wordo anuncia 
despues 


Ik adem in en kom tot rust 
Ik adem uit en glimlach 
Thuisgekomen in het nu 
Wordt dit moment een wonder 


LUCIA IDA ANNA 
VAN LEEUWEN 


* 20 februari 1942 - † 24 april 2024 


Maura Brown en Eugène Martis 
Imani Martis en Yusuf Akbulut 
Quinten Martis 


De begrafenis heeft plaatsgevonden in Leiden, Nederland. 


Correspondentieadres: 
Familie van Lucia van Leeuwen 
p/a Uitvaart Zorgcentrum Leiden UZL 
Lange Mare 69 
2312 GR Leiden 


Ta participa fayecimento di 


Lucia Ida Anna 
van Leeuwen 


Mama di nos colega Sra. Maura Brown 
Suegra di nos colega Sr. Eugène Martis 


Nos staf y personal ta extende 
palabranan di profundo condolencia 
na famia Martis-Brown. 


Hopi forza den e momentonan dificil aki. 

Cu inmenso tristesa na nos curason pero conforme cu 
boluntad di Dios nos ta anuncia fayecimento di nos querida 
Mama, Wela y Bisawela stima: 
Veronica Leoncia 
Ras - Bernabela 
miho conoci como Vera, Oma of Tachi 
*13 - 01- 1941 - † 26 - 04 -2024 


Su querido esposo: †Juan Ceferino “Phill” Ras 


Na nomber di yiunan: 
Maikel y Jannices Ras-Chen 
Melvin y Luz Adriana Ras- Jimenez 
Arthur Y Jouraine Ras- Loefstop 


Yiu di criansa: Elisha Koppenol 


Su nieta (o) nan stima: 
Kimberly y Rignaldo Anastatia- Ras 
Zavannah Ras y Colvin Rojer 
Tyler Ras y Jeanine Chirino 
Ashton Ras 
Brandon Ras 


Bisanieta (o) nan: 
Cziovianely Rojer 
Ky’Muelizienne Marin 
Ky’Muel Marin 
Czaëleigh Rojer 


Su Rumannan: 
† Theresita Valentijn- Bernabela y Famia 
Wilfred “Sabio” Bernabela y Rita Navarro 
†Juana Bernabela 
Marlene “Frida” Gomes- Pourier y Famia 
Tiema Libiee - Pourier y Famia 
† Edison Pourier y Famia 
Luciana Maduro-Pourier y Famia 
Egidio “Gi” Pourier y Famia 
Ana Lidia “Lichi” Pourier y Famia 
Eulalia “Poppy” Pourier y Famia 
Arnolda “Nolda” Van der Biezen - Pourier y Famia 
† Frederick “Erick” Pourier y Famia 
Magaly Maduro - Pourier y Famia 
Hensley Pourier y Famia 


Su cuña y swanan: 
Annie y Genito Maduro-Ras y yiunan 
†Marcel y † Sabina Ras- Girigori y yiu 
Ricky y Mery Ras- van Vloten y yiunan (na Hulanda) 
†Luis Arnold y Glenda Ras-Prescott y yiunan 
†Rosendo y Erika Ras- Wiensberg y yiu (na Alemania) 
†Robert Albus y yiunan 


Su ihanan: 
Mircla Guttierez, 
†Junior Bernabela 
Piet Correa 
Jairzinho Theodora 


Su muchanan: 
Hailenne Franken-Theodora, Jairzinho Theodora, Omira 
Anthony- Theodora, Jair y Siegmar Valentijn, Vannesa 
Marquez-Guttierez, Mircla Nava- Guttierez, Juliette 
Werleman-Koolman, Maritza Koolman, Jorge “Gogo” 
Koolman. Sheanday Tromp, Helleny Lopez, Amylaine 
Maduro, Jessica Hoek, Joannie Hoek. 


Prima y Primonan, Acto primonan, Sobrino y Sobrinanan, 
Ihanan, Comer y Compernan na Aruba, Bonaire, Curacao, 
Hulanda cu ta hopi pa menciona 


Su bon bisiñanan y amiganan di cas: Merelyn Thielman y 
famia, Aida Matos y famia, Victoria Andrews y famia, Famia 
Wever, Famia La Rosa. 


Demas famia: Ras, Bernabela, Pourier, Albus, Chen, Loefstop, 
Jimenez-Cruz, Anastatia, Rojer, Marin, Chirino, Agunbero, 
Valentijn, Theodora, Gutierrez, Coffy, Englentina, Gomes, 
Van Heuven, Libiee, Alberto, Fingal, Maduro, Penso, Vingal, 
Quant, Van der Biezen, Silvania, Boekhoudt, Marquez, Nava, 
Franken, Anthony, Tromp, Theophile, Winterdal, Josepha, 
Larenne, Martes, Cecilia, Figaroa, Wilson, Correa, Davelaar, 
Mora, Romano, Henriquez, Rijke, Molina, Hoek, Ignacio. 


Nos ta pidi nos disculpa si den nos tristesa nos por a lubida 
algun familiar. 


Ta invita pa acto di entiero cual lo tuma lugar na Misa 
Birgen di Fatima na Dakota, diahuebs 2 di mei 2024 di 
9’or pa 11or di mainta. Despues lo sali pa Santana Central 
Sabana Basora. 


Nos ta lamenta cu despues di entiero nos no por ricibi bishita 
di condolencia na cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima: 
Libia Maria Lampe-Croes 
Cariñosamente yama “Machi Libia” 
*29-09-1931 - †26-04-2024 


Acto di entiero lo wordo anuncia despues 


Ainda yen gana di biba bai lama y pisca asina 
hopi planes mas. 


Cu tristeza den nos curason nos ta anuncia 
fayecimento di nos ser stima: 


Hermand Leonard 
Richardson 
Mihor conoci como: ”Baba” 
*9 april 1948 – †25 april 2024 


Na nomber di 
Ria Richardson-Krooshof 
Nanoek Richardson y Francis Chung 
Zavian Chung 
Falco Richardson y Stefanie Mejia 
Mason Mejia 
Madeline Mejia 


Su rumanan 
†Rudolph y Fela Richardson y famia 
Franklin y Rosita Richardson y famia 
Leo y Joke Richardson Y famia 
Irving y †Vera Richardson 
†Donald Richardson 
Glenn y Jenny Richardson y famia 


Primo y primanan 


Demas famia Richardson, Krooshof, Chung, 
Rollock, Chance, Koenraad, Semeleer, Tromp, 
Falconi, Mejia. 


Su bisiña, su amigo y conocirnan cu e tabata 
aprecia masha. 
Su ex coleganan di Setar y Indel/Dantel. 
Tur su amigonan piscador di Bucuti Yacht Club y 
di Noord. 


Ta invita tur famia, amigo y conocirnan pa asisti 
na e acto di condolencia cu ta tuma lugar 
Diahuebs, 2 di mei 2024 for di 6’or pa 9’or pm na 
Aurora Funeral Home. 


Si ta desea, por hasi un donacion na Wilhelmina 
Kankerfonds. 


Acto di despedida y cremation lo tuma lugar den 
ceno familiar. 


“Dios ta amor y amor ta Dios 
Maske mi no ta na e mundo aki, tur dia mi lo ta 
banda di boso curason, mi por steuns di loke Sen- 
jor ta hasi 
Salmo 33 


Cu inmenso dolor na nos curason pero conforme 
cu boluntad di Dios, nos ta participa fayecimento 
di nos esposo y ruman stima: 


Andres Abelino Ras 
Mihor conoci como: “Cal” 
Sunrise 11-11-1956 
Sunset 28-4-2024 


Na nomber di su: 
Esposa: 
Mariela Ras-Kock 


Yiunan: Romar, Ryon y Roderick Peterson 


Rumannan: 
Felipe y Iris Ras-Orman y famia 
Mervin y Trey Wyatt-Ras y famia 


Mescos cu nieta: 
Zayren Peterson 


Omo: 
Ismael Bareño 


Su cuñanan, primo y primanan stima, amigo(a) 
nan, bisiñanan, ex-coleganan di DIP y Agrupacion 
musical Pega Saya 


Su amigo tur dia na cas: 
Michael y Ludwina Maduro 


Famia: 
Ras, Kock, Bareño, Peterson, Yarzagaray, Romero, 
Maret Marcier, Thode, Vlaun, Arends, Kelly, Orman, 
Wyatt, Wouters, van der Linden, Oduber, Martes, 
Croes, Tromp, Loefstok, Wernet, Vinck, Vrolijk, de 
Cuba, Semeleer, Lampe, de Kort, Dubero, Fingal, 
Wever, Geerman, Schwengle, Boekhoudt, Rasmijn, 
Gomez, Larmonie, Martijn, Werleman, Koolman, 
Henriquez, Rustveld, Thijzen, Henriette, Tobel, 
Briceño, Geerman, Noguera, Winterdal, Stamper y 
Maduro. 


Despensa nos si den nos tristesa nos por a lubida 
algun famia. 


Oportunidad pa condolencia: diamars 30 di April, 
2024 di 7:00-9:00 pm na Pray Funeral Home. 


Acto di despedida lo tuma lugar diahuebs 2 di 
mei di 2:00 pa 4:00 pm na Pray Funeral Home. 


Cremacion lo tuma lugar den seno familiar. 


Mi karnénan ta tende Mi bos, 
i Mi konosé nan, i nan ta siguiMi; 
i Mi ta duna nan bida etèrno, i nan lo no peresé 
nunka; i ni un hende 
lo no ranka nan for di Mi man. 
Mi Tata, Kende a dunaMi nan, 
ta mas grandi ku tur; i ni un hende no por ranka 
nan for di man di Mi Tata. 
Juan 10: 27-29 


Glenn F. de Windt 
*19-12-1965 - †28-04-2024 


Acto di despedida lo wordo anuncia despues 

“Dios ta amor y esun cu ta biba cu amor 
ta keda den Dios. 1 Huan 4, 16 
Maske mi no ta na e mundo aki, 
tur dia lo mi ta banda di boso curason, 
mi por stens di loke Señor ta haci” Salmo 33 


Cu inmenso dolor na nos curason, pero conforme cu 
Dios Su Boluntad, nos ta participa fayecimento di nos 
mama, wela y bisawela stima: 


Annie Brete-Dirksz 
Mihor conoci como “Annie” 
*06 mei 1930 - † 26 april 2024 


Na nomber di su: 
Esposo stima: 
†Antonio Brete 


Yiu nan stima: 
Teofilo Brete y Rober Restrepo Herrera 
Maria Brete y yiu nan 
†Icho Brete 
Silo Brete y Esposa Flora Brete-Arends y yiu nan 
Erica Orman-Brete y Esposo James y yiu nan 
Roy Brete y Esposa Reina Brete-Boekhoudt y yiu nan 
Natalia (Sita) y †Esposo Benedict Nisbet Brete 
Linda Brete y yiu nan 
Jose Brete 


Nieto nan stima: 
Liliana 
Carlos y Cathy 
Silienne, Sirla, 
Jane y Ryan 
Haime y Angele 
Roderick y Dayanira 
Roxienne y Jonovan 
Eunice y Yakari 
Priscylla y Janine 


Bisanieto nan stima: 
Kaylee, Xhaidon, Riandra, Zeena, Negan, Zane. 


Rumannan: 
†Juancito Angela y †Julianita y yiu nan 
†Pichi Kock y †Marianita y yiu nan 
†Maria Giel y †Mauricio y yiu nan 
Sebastiana Thiel y †Jose y yiu nan 
†Feliz Kock y †Romana y yiu nan 
Nene Kock y †Florita y yiu nan 
Padu Kock y Ida y yiu 
Eloiza Koolman y †Buchi y yiu nan 
Rita Kock y yiu nan 
Su swa y cuña nan: 
†Tarcisio Brete y †Isabel Fernandez y yiu nan 
†Agnes y †Juan Falconi y yiu nan 
Sabina y †Mencho Danies y yiu nan 
Teresita y †Gregorio Danies y yiu nan 
†Benny y Filomena Brete-Figaroa y yiu nan 
†Nora y † Victoriano Willems y yiu nan 
Catharina y Hubert Lampe y yiu nan 
Ihanan, comer y compernan, suegro y suegra nan, tur su 
bon bisiñanan, amigo y amiga nan di cas, conocirnan, 
tur esnan cu a stime. 


Ex Miembro activo di Legion di Maria di Tanki Leendert. 
Demas famia nan: 
Brete, Dirksz, Vrolijk, Dabian, Restrepo Herrera, Carrera, 
Arends, Orman, Boekhoudt, Nisbet, Semeleer, Kock, 
Angela, Thiel, Giel, Koolman, Sherwood, Thielman, 
Falconi, Danies, Figaroa, Willems, Lampe, Van der Linde, 
Robles, Croes, Henrich Falcon, Rosel, Gabriel Torres, 
Nicolaas, Jacopucci, Donata, Dijkhoff, Kelly, Helder. 


Nos disculpa si den nos tristesa nos por a lubida un of 
otro familiar. 


Ta invita pa e acto di entiero cu lo tuma luga diabierna, 
3 di mei 2024. E restonan di nos defunto stima “Annie” lo 
ta reposa di 2:00 pm pa 4:00 pm den misa San Francisco 
di Asis Pro-Cathedral y despues lo sali pa Santana 
Catolico di playa. 


Nos disculpa cu despues di entiero nos no por ricibi 
bishita di condolencia na cas. 


“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, 
mi por stens di loke Señor ta hasi”. - Salmo 33 


Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
kerido casa, tata, welo, bisawelo y tatarawelo stima: 
Felix Enrique Willems 
Mihor conoci como: 
“ Eric”, “Agu”, “Cachan”, “Jerry” 
*15-07-1935 – †21-04-2024 


Na nomber di su: 
Casa Stima: 
Maria Paulina Willems-Donata 


Yiunan stima: 
Erica y Stewart Salomon-Willems 
Judith y Eric Salomon-Willems 
†Felix Willems y famia 
Marjorie Willems y †Humphrey Flanegin 
Jane Willems 
†Suzanne Willems 
†Eri Willems 
†Jerry Willems 
Ilsen Willems y Gilbert de Cuba Elvis Willems y Lourdes 
Croes 
Sandra y Elton Maduro-Willems 


Mayornan: 
†Chalie Maduro y †Clemencia Willems 


Rumannan: 
†Ursula Centeno-Willems y famia, †Evelina Centeno- 
Willems y famia, †Mario Willems y Famia, †Nasario 
Willems y famia, Seferino Willems y famia, Poli Willems 


Nieto(a)nan: 
Suyenne, Jaymir, Aldrin, Yalejandra, Bruce, Nadia, 
Jurick, Nolan, Marylaine, †Chantal, Ilsienne, Taryn, 
Tyron, Elvin, Elgonne 


Bisanieto(a)nan: 
Sunuelly, Johnue, Naychenne, Naychonne, 
Nayronne, Oshwald, Brandon, Bruceleen, Zi-ön, Ziah, 
Sage, Jayrienne, Xiquion, Richlaine, Riondrick 


Tataranieto y Tataranietanan: 
Xyleena, Xyriëlle, Xyenna, Chrisdevion 


Swa y cuñanan: 
†Nora Dania-Donata y famia, Aurita y Martin Croes- 
Donata, Vencita y †Chu Perez-Donata y famia, 
Chico y Ineke Donata-van de Kooy y famia, †Janjo 
Donata y famia, Theresita y Harold Odor y famia 


Suegro(a)nan, madrina y padrino nan, primo(a)nan, 
subrino(a)nan, amigo y conocirnan. 


Ayudante: Lies, Dr. Gonzalez y Dr. Anthony. 


Demas famianan: 
Willems, Donata, Salomon, Maduro, Dania, Croes, 
Perez, van de Kooy, Luidens, Jansen, v/d Biezen, 
Centeno, Ras, Camara, Eduarda, Simon, Tromp, 
Dundas, Orman, Cordero, Abdul, de Mei, Romano, 
Geerman, Rijke, Flanegin, Godoy, Silonero, Winklaar, 
de Olde, Yarzagaray, Peña, de Cuba, Webb, 
Ramon, Valdez, Williams, Leyba, Vrolijk, Oduber, 
Petrocchi 


Demas famianan na Hulanda, USA, Sto. Domingo 


Nos ta pidi nos disculpa si den nos tristesa nos por a 
lubida algun persona of famia. 


Ta invita demas famia, amigo(a)nan y conocirnan 
pa asisti na e acto di entiero cual lo tuma lugar 
Diabierna 3 di mei 2024 di 2or pa 4or di atardi na 
misa Inmaculada Concepcion na Santa Cruz. 


Despues lo sali pa santana catolico di Santa Cruz. 


Despues di entiero nos no por ricibi bishita di 
condolencia na cas 


Voorbij is nu zijn levensbaan 
Hij is tot god nu opgegaan 
Bevrijd van alle zorg en druk 
Zal hij genieten van gods geluk 
Met diep leedwezen en dankbaar voor de mooie 
momenten maken wij bekend dat na een kort 
ziekbed van ons is heengegaan zoon, Vader, 
Broer, Oom en partner: 
Kenneth De Vreede 
*24 - 01 – 1969 - †20-04-2024 


Namens: 
Kendrick de Vreede, Farida Rijsdijk, Bob en 
Liesbeth de Vreede, Natasja de Vreede, Lindsey 
Jansen en kinderen, Ricardo de Lannoy en familie 
en overige familie leden 
De Vreede, Rijsdijk en Malmberg 
Crematie vindt plaats op 2 mei 2024. 
Gelegenheid tot condoleren en afscheid nemen 
op donderdag 2 mei vanaf 9am - 11am te Royal 
Funeral Home 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. - Cado Wever. 


Cu profunfo tristeza na nos curazon nos ta anuncia 
fayecimento di: 
Luis Alexis Torres Boya 
Mihor conoci como: “Papi Alex” 
*20-11-1969 - †28-04-2024 


Acto di despedida lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Virginia Antoine 
Cariñosamente yama: ”Pito” 


Ta invita tur famia, amigo y conocirnan pa asisti 
na e acto di condolencia cu ta tuma lugar 
Diabierna 3 di mei 2024 for di 7’or pa 9’or pm na 
Aurora Funeral Home. 


Acto di entiero lo tuma lugar Diasabra 4 di mei 
2024 na Aurora Funeral Home di 2 pm pa 4 pm y 
despues lo Sali bai pa santana central na Sabana 
basora. 


Nos ta lamenta cu despues di entiero nos no ta 
ricibi bishita di condolencia na cas. 


